ABA liga 2015/2016 – Dramatičan pad kvaliteta (2) - Meridianbet Vesti\nKošarka Author:\tKladionica Meridian - 02/10/2015\nABA liga 2015/2016 – Dramatičan pad kvaliteta (2)\nABA liga u sezoni 2015/16 nagoveštava dramatičan pad kvaliteta, a nakon Cedevite, Crvene zvezde Telekom, Union Olimpije i Partizana, predstavićemo danas ostale ekipe koje će voditi bitku za što bolji plasman tokom predstojeće sezone.\nCibona je još jedan velikan regionalne i evropske košarke koji prolazi kroz period stabilizacije. Nakon što je ekipa Slavena Rimca neočekivano osvojila ABA ligu 2014. godine, bila je prinuđena da odustane od takmičenja u Evroligi usled teške finansijske situacije. Prošle sezone su svesno ušli u ligu sa mladim timom uz nekoliko starijih igrača, ali sa jasnom strategijom da ekipa raste u budućnosti. Ove sezone je slična situacija, a očekuje se veći napredak nekih mlađih igrača, koji bi klubu mogli da doprinesu i rezultatski, ali i finansijski kasnijom prodajom. Mladi trener je pokazao veliku hrabrost i preuzeo je odgovornost kako za razvoj igrača, tako i rezultat ekipe. Cibona je ove sezone napravila spoj mladosti i iskustva i ne treba ih otpisivati u borbi za plej of i Evropu.\nPodgorička Budućnost Voli je prošle sezone uložila značajna sredstva u ekipu i bili su nadomak finala lige i plasmana u Evroligu, ali je zagrebačka Cedevita slavila u petom meču polufinalne serije. Nekoliko igrača je napustilo ekipu, a najznačajniji među njima je američki bek Džej Ar Rejnolds, koji je pojačao poljsku ekipu Zielona Gora. Verovatno najveće pojačanje ove ekipe je ostanak iskusnog plejmejkera Omara Kuka, koji će nastaviti da diriguje napadom podgoričana. Igrači koji su ovog leta pojačali ekipu su na papiru kvalitetniji od onih koji su otišli, a navijači najveća očekivanja imaju od američkog beka Devoa Džozefa, mlađeg brata NBA zvezde Kori Džozefa. Drugo veliko pojačanje ekipe Budućnost Voli je snažni centar Aleks Marić, koji je najbolju košarku igrao upravo u ABA ligi noseći dres Partizana. Uz Cedevitu i Crvenu zvezdu Telekom, Budućnost Voli na papiru poseduje najkvalitetniji tim u ligi, ali je pitanje koliko će uspeti da izdrže pritisak rezultata. Ova ekipa godinama igra znatno bolje na domaćem parketu, pa nema sumnje da će tako biti i ove sezone. Plasman u plej of ne bi trebao da bude problem za Budućnost Voli, a ostaje da se vidi da li će ove sezone uspeti da naprave korak više i izbore plasman u Evroligu.\nEkipa koja bi mogla da napravi iznenađenje ove sezone je Metalac iz Valjeva. Prethodne sezone su prvi put učestvovali u ABA ligi i ostavili su dobar utisak. Očuvali su kostur ekipe, uigrana su i dobro vođena ekipa. Trener Vladimir Đokić je pokazao veliki potencijal na klupi Metalca, ali i kao trener mlađih selekcija Srbije. Čitav grad je stao iza kluba, hala je redovno popunjena na mečevima ABA lige i uz pozitivnu energiju koja okružuje ekipu, mogli bi da naprave dosta problema nekim favoritima. Finansijski i organizaciono su podigli klub na viši nivo i očekuju konstantan napredak u budućnosti. Plasman u Evropu je rezultat koji bi bio zadovoljavajući za klub iz Valjeva.\nOstatak lige je usled nedostatka ozbiljnijih sredstava oslonjen na domaće igrače, a tim koji svake sezone lansira u košarkašku orbitu nekoliko igrača je Mega Leks. Tradicionalno su najmlađa ekipa u proseku, ali i kao takvi neretko iznenade jače ekipe. Mega Leks ne igra sa imperativom rezultata; klub je fokusiran na razvoj mladih talenata koji na momente igraju izuzetno lepu košarku. Trener Dejan Milojević je nekoliko sezona u klubu i pažljivo i studiozno radi sa igračima. Igrač od koga treba očekivati da pokaže najviše ove sezone je Rade Zagorac, koji se i letos našao na širem spisku reprezentacije Srbije.\nMZT, Zadar, Krka, Tajfun, Sutjeska i Igokea su ekipe od kojih ne treba očekivati puno ove sezone, ali je izvesno da se jedna od ovih ekipa može naći u gornjem delu tabele. Igokea iz Aleksandrovca je u prošlosti ostvarivala solidne rezultate u regionalnoj ligi, pre nekoliko sezona su čak završili na prvom mestu regularni deo takmičenja, ali je ovosezonska ekipa značajno slabija nego prethodnih sezona. MZT je uvek neugodan rival, igraju čvrstu košarku, ali su uvek bili napadački limitirani. Zadar je klub koji poput mnogih u ligi prolazi kroz velike finansijske probleme, svake sezone su suočeni sa osipanjem igračkog kadra tokom sezone, pa im je neki ozbiljniji rezultat u drugom planu. Slovenačka Krka je ostala bez trenera Aleksandra Džikića, koji im je u prošlosti doneo nekoliko trofeja u Sloveniji i to je za ovaj tim najveći udarac uz promenu igračkog kadra. Tajfun i Sutjeska su apsolutni autsajderi u ligi i svaka pobeda će predstavljati veliki uspeh za ova dva tima.\nZbog velike izjednačenosti takmičenja, treba očekivati dosta iznenađenja ove sezone, dok će borbu za trofej voditi samo dve ekipe, što je jasan pokazatelj nedostatka kvaliteta o čemu je već bilo reči.\nTags:2015/16, ABA Liga, Budućnost VOLI, Cibona, Igokea, Krka, Mega Leks, Metalac, MZT, pad kvaliteta, plasman, Sutjeska, Tajfun, Zadar\nPregled dana – Partizan odličan u Nemačkoj\nDarmštat i Majnc prvi put odmeravaju snage u Bundesligi!\nKvalitet u tako jakom takmičenju kao što je Evroliga, mora iznova da se dokazuje u…


Nasleđe kroz goblen, čipku i vez - TVRUBIN\nNasleđe kroz goblen, čipku i vez\nIzložba „Nasleđe“ koju je priredio Mađarski kulturni centar iz Vojvodine a koja je sinoć otvorena u galeriji „Terra“, predstavlja mađarske narodne ukrasne elemente stvarane prvenstveno od tekstila.\nIzložene rukotvorine objedinjene u izložbi „Nasleđe“ koja podseća da negujemo umeće naših predaka, članice Mađarskog kulturnog centra Vojvodine sa sedištem u Subotici stvarale su prethodne tri godine.\n-Kao što se vidi iz izložbe izrađujemo rukotvorine na način kako su to naši stari, deke i bake radili. Ima najviše veza, puno tkanja, ima grnčarije, licidera, čipke ali najviše se radi sa tekstilom, kaže Ištvan Nađ, stručni saradnik Mađarskog folklornog centra iz Subotice.\nPrethodna izložba ovog centra u Kikindi izazvala je veliku pažnju javnosti odakle se stvorila ideja za ponovno gostovanje.\n– Na ovoj velikoj manifestaciji „Dani ludaje“ smo prvi put. Bili smo u galeriji „Terra“ pre 6 godina i tada su iz ove ustanove rekli da nas očekuju ponovo jer su bili zadovoljni izložbom i njenom posećenošću. Mi se nadamo da će i ove godine biti uspešna izložba i puno posećena, dodao je Nađ.\nOd osnivanja 1995. godine , Vojvođanski folklorni centar bavio se brojnim aktivnostima.\nI sami organizuju obuke za očuvanje kulturnog nasleđa odakle je zaključeno da su mahom najstarije generacije zainteresovane za vez, srednja za tkanje a najmlađi se najradije bave grnčarijom. Izložba u galeriji „Terra“ otvorena je do srede 26.septembra.\nseptembar 21, 2018 Ljiljana Pancel\n← „Banatsku kraljicu” pretvorili u sliku, priču i pesmu: Nagrađeni najuspešniji učesnici konkursa „Plodovi jeseni“ Mladi kuvari iz Kikinde i sa Korčule spremni za gastro spektakl →


Ustavnopravna komisija Doma naroda PSBiH zatražila izvještaj o Lokalnim izborima — Radio Velkaton : Radio Velkaton\n27. Januara. 2021. Bosna i Hercegovina\nUstavnopravna komisija Doma naroda PSBiH zatražila izvještaj o Lokalnim izborima\nUstavnopravna komisija Doma naroda Parlamentarne skupštine Bosne i Hercegovine (PSBiH) usvojila je i zaključak kojim predlaže Domu naroda da od Centralne izborne komisije BiH zatraži da, u roku od 30 dana od usvajanja zaključka, Domu podnese izvještaj o provedenim Lokalnim izborima u BiH.\nNa sjednici Ustavnopravne komisije podržan je, u drugoj komisijskoj fazi, Prijedlog izmjena i dopuna Jedinstvenih pravila za izradu pravnih propisa u institucijama Bosne i Hercegovine, čiji je predlagač Predstavnički dom PSBiH.\nS dnevnog reda Ustavnopravne komisije Doma naroda skinut je Prijedlog zakona o privremenim mjerama u radu pravosudnih i drugih organa Bosne i Hercegovine za vrijeme stanja prirodne ili druge nesreće na teritoriji Bosne i Hercegovine, čiji je predlagač Vijeće ministara BiH. Ovaj Prijedlog zakona u drugoj komisijskoj fazi bit će razmatran na narednoj sjednici Ustavnopravne komisije Doma naroda PSBiH, saopćeno je iz Sektora za odnose s javnošću PSBiH.


Srpskim državljanima ponuđeno da se vrate avionom Vlade Italije, ali oni su drugačije odlučili - Naši u svetu\nObjavljeno 19/02/20 u 13:30\nDvoje srpskih državljana, koji se nalaze na kruzeru Dajmond Princes u Jokohami, neće se u Srbiju vratiti avionom Vlade Italije jer su odlučili da se nakon okončanja karantina u zemlju vrate komercijalnim letom u svom aranžmanu i uz pomoć kompanije “Princess cruises”, izjavio je danas ministar spoljnih poslova Ivica Dačić.\n“I pored toga, srpski državljani su doneli odluku da se u Srbiju, nakon okončanja karantina, vrate komercijalnim letom u svom aranžmanu i uz pomoć kompanije Princess Cruises”, naveo je Dačić i dodao da oni još čekaju rezultate medicinskih testova.\n“Bez obzira na to što među njima nema zaraženih korona virusom, i dalje stoji odluka uprave broda od 18. februara, da će svim članovima posade biti produžen karantin za dodatnih 14 dana, a pošto svi putnici napuste brod”, naveo je Dačić.\nKompanija Princess Cruises je 18. februara svim putnicima na brodu distribuirala informacije o specijalnim letovima organizovanim od pojedinih država u cilju repatrijacije njihovih građana, među kojima je i Italija koja je ponudila mogućnost evakuacije naših državljana.\n“Tom prilikom im je skrenuta pažnja da će samo oni putnici za koje je potvrđeno da nisu zaraženi korona virusom moći da se iskrcaju, te da će svako ko je negativno testiran dobiti dokument Službe za karantin Jokohame, kojim im se dozvoljava iskrcavanje i koji sadrži rezultat poslednjeg testa. Istovremeno, svim putnicima je naglašeno da nema garancija da ovaj dokument bude prihvaćen od strane komercijalnih avio kompanija. S tim u vezi, svi putnici koji ne budu iskoristili mogućnost evakuacije nekim od specijalnih letova, kompanija će obezbediti smeštaj u posebnom hotelu do transfera na odabrani komercijalni let”, objasnio je Dačić.\nNa kruzeru “Diamond Princes”, koji se nalazi u karantinu od 5. februara nalazilo se 3.700 putnika, među njima i 14 srpskih državljana, od kojih su 12 članovi posade.


Vek uspona i padova odnosa SAD i Srbije\nIzložba „Kraljevina Srbija i Sjedinjene Američke Države“ otvorena je u Arhivu Srbije u Beogradu\nNadam se da će Sjedinjene Države poštovati suverenitet, nezavisnost i slobodu Srbije, kao što Srbija ceni slobodu i snagu i nezavisnost SAD, rekao je predsednik Srbije Aleksandar Vučić na otvaranju izložbe „Kraljevina Srbija i Sjedinjene Američke Države“ u petak 27. jula u Arhivu Srbije u Beogradu.\nUoči stote godišnjice od podizanja srpske zastave na Beloj kući, američki ambasador u Srbiji Kajl Skat poručio je da SAD i Srbija imaju više od dugovečnog prijateljstva, te dodao da Vašington i danas podržava napore Srbije da se očuvaju mir i stabilnost.\nSkat: Istorija spaja Srbiju i SAD\nDan uoči 28. jula 2018. godine, kada će se navršiti tačno jedan vek otkako je, po naredbi tadašnjeg američkog predsednika Vudroa Vilsona, na Beloj kući u Vašingtonu podignuta zastava Kraljevine Srbije, u Arhivu Srbije je otvorena izložba na kojoj su predstavljeni dokumenti i novinski članci iz strane i domaće štampe koji prate razvoj odnosa između dveju država.\nIzložba obuhvata period od 19. veka, kada su ostvareni prvi diplomatski kontakati, do savezništva tokom Prvog svetskog rata, kada su Sjedinjene Države slale u Srbiju značajnu pomoć.\n„Na samom početku Prvog svetskog rata, u Srbiju dolaze tri hirurga i nekoliko desetina medicinskih sestara iz SAD. Nakon povlačenja srpske vojske iz Srbije i prelaska preko Albanije, američki Crveni krst se posebno zalagao za upućivanje pomoći stanovništvu u okupiranoj Srbiji“, kaže za Radio Slobodna Evropa dr Ljubinka Škodrić, rukovodilac Odeljenja za korišćenje arhivske građe i tehničku zaštitu u Arhivu Srbije, koja je zajedno sa Jelicom Reljić autorka ove postavke.\nPovodom sto godina od Srpskog dana u SAD, u Arhivu Srbije je otvorena izložba "Kraljevina Srbija i Sjedinjene Američke Države". Izložbu su otvorili predsednik Srbije Aleksandar Vučić i američki ambasador u Srbiji Kajl Skat, a uvodnu reč je dao direktor Arhiva Srbije dr Miroslav Perišić.\nNo, od Prvog svetskog rata do danas, srpsko-američki odnosi prošli su kroz brojne turbulentne periode, posebno tokom devedesetih godina prošlog veka i NATO intervencije iz 1999. godine.\nPredsednik Srbije Aleksandar Vučić rekao je na otvaranju izložbe da su poslednjih 30 godina u odnosima Srbije i SAD bile teške, ali da da Srbija mora da teži što boljim odnosima sa tom velikom silom.\n„Nadam se da će američka zastava ostati iznad Bele kuće, a srpska iznad Andrićevog venca, ali kad god zatreba da i srpska bude u Beloj kući, a američka u Andrićevom vencu. Nadam se i verujem da će Amerika poštovati suverenitet, nezavisnost i slobodu srpskog naroda i srpske države, baš onako kako mi cenimo slobodu, snagu i nezavisnost Sjedinjenih Američkih Država“, rekao je Vučić.\nNa četvrtu godišnjicu početka Prvog svetsklog rata, Sjedinjene Američke Države su obeležile 28. jul 1918. kao „Srpski dan.“ Posebna čast državi Srbiji tada je ukazana u Vašingtonu, gde se, prema izveštajima medija i srpskog diplomatskog predstavnika u SAD, „na Beloj kući i drugim javnim zgradama po prvi put vijorila srpska zastava“.\nSto godina kasnije, vlast u Srbiji najavljuje da će se tadašnjem američkom predsedniku Vudrou Vilsonu odužiti time što će po njemu nazvati jedan bulevar u Beogradu.\nAmbasador SAD Kajl Skat izjavio je da SAD i Srbija imaju više od dugovečnog prijateljstva i dodao da su ova izložba i 100. godišnjica isticanja srpske zastave u Vašingtonu "važno poglavlje u prijateljstvu".\n„Dokumenti na ovoj divnoj izložbi otkrivaju veliko poštovanje i divljenje koje su Amerikanci osećali prema srpskom narodu. Takođe, oni oslikavaju i iskrenu naklonost između naša dva naroda. I danas, Amerika u potpunosti podržava prioritete Srbije, njene napore da se održi mir i stabilnost u regionu, zajedničku potragu za pravdom, pomirenjem i dostojanstvom, kao i podsticaj za reforme i evropske integracije“, rekao je Skat.\nSAD i Srbija imaju više od dugovečnog prijateljstva: Kajl Skat\nNa izložbi su, između ostalog, predstavljeni dokumenti o imenovanju prvih diplomatskih predstavnika dveju država, telegram Vudroa Vilsona povodom obeležavanja Vidovdana, tada nazvan „kosovskim danom“ u Vašingtonu, te poslanica tadašnjeg državnog sekretara SAD Roberta Lansinga povodom Srpskog dana u Sjedinjenim Državama.\n„Meni je najzanimljiviji bio članak objavljen u listu ’Podunavka’ iz 1848. godine, znači znatno ranije pre uspostavljanja zvaničnih diplomatskih odnosa, koji govori našim domaćim čitaocima o Americi. Kaže: znate, danas je mnogo lakše doći u Ameriku nego što se nekad išlo u Trst ili Carigrad“, kaže Ljubinka Škodrić.\nMeđu posetiocima izložbe srećemo i Sijeru Bejli, vokalistkinju u orkestru američkog vojnog vazduhoplovstva, koja je po prvi put u Srbiji:\n„Mislim da je ova izložba divna. Sjajno je biti ovde u Srbiji sa našim srpskim partnerima, osetiti kulturu i obeležiti dan Srbije ovde, u Srbiji, iako taj praznik proslavljamo u Sjedinjenim Državama. Ovde sam sa orkestrom vojnog vazduhoplovstva i tu smo da se povežemo sa ljudima. Mi smo muzičari i sa ljudima se povezujemo posredstvom muzike, jer čak i ako govorimo različitim jezicima, muzika nas spaja. Zato smo ovde. Želimo da podelimo našu kulturu sa celom Srbijom, da vide ko smo, ali i da mi vidimo ko ste vi. Jer, mi želimo da ojačamo naše partnerstvo“, rekla nam je Sijera Bejli.\nIzložbu je pogledala i Bojana Savčić, direktorka Istorijskog arhiva u Valjevu.\n„Ovde ima veliki broj dokumenata koji mogu da se vide, a za koje verovatno veliki broj ljudi u Srbiji nije ni znao da postoji. U tom smislu je velika vrednost ove izložbe što je iznela i prikazala jedan aspekt naše istorije“, ocenjuje Bojana Savčić.\nIzložba „Kraljevina Srbija i Sjedinjene Američke Države“ biće otvorena do 28. avgusta. Prema najavama direktora Arhiva Srbije dr Miroslava Perišića, građa koja je zastupljena na ovoj postavci uskoro će biti predstavljena i u formi knjige pod nazivom „Zbornik dokumenata Kraljevine Srbije i Sjedinjenih Američkih Država“, a koja će biti objavljena za nekoliko nedelja.\nVučić: Nadam se da će SAD da poštuje naš suverenitet\nBrnabić pozvala na vraćanje partnerstva SAD i Srbije


Platforma "Možemo bolje" - Dragana Rašić predala potpise za izbore u Zaječaru: Naš tim neće sarađivati sa SNS-om - Glas Zaječara\nHome Politika Platforma „Možemo bolje“ – Dragana Rašić predala potpise za izbore u Zaječaru:...\nPlatforma „Možemo bolje“ – Dragana Rašić predala potpise za izbore u Zaječaru: Naš tim neće sarađivati sa SNS-om\nPlatforma „Možemo bolje“ – Dragana Rašić predala je danas oko 1.100 podrške za lokalne izbore. Kandidat za gradonačelnika ispred ove političke grupacije kazala je da se na listi nalaze 35 kandidata, i da su to ljudi koji su u svojim oblastima rada priznati i poznati. Na pres konferenciji Dragana Rašić je istakla da nema saradnje sa Srpskom naprednom strankom.\nDanas su predstavnici Platforme „Možemo bolje“ – Dragana Rašić, predali listu za lokalne izbore u Zaječaru, sa 1.100 potpisa podrške i 35 kandidata.\n„Danas smo podneli potpise za listu grupe građana, Političku platformu „Možemo bolje“- Dragana Rašić, i nadamo se da će sve biti u redu i da će naša lista proći. Ono što je bitno jeste da izrazim posebnu zahvalnost, pre svega ljudima koji su podržali ovu listu. Hvala vam, jer na ovaj način smo uspeli, osim kandidature za izbore, skupimo i dovoljan broj potpisa za kontrolu samih izbora jer znamo kakva nam je situacija prethodnih godina na izborima bila, i iz tog razloga mislim da je izuzetno važno kontrolisati izbore, i na neki način probati da promenimo ovu ružnu sliku o Zaječaru i da Zaječar vratimo sa ivice, odnosno ruba propasti“– istakla je Dragana Rašić.\nŠto se tiče samog tima i što se tiče sastava liste, ona je istakla da je lista vrlo šarenolika, i to je ono što smatraju da je njen izuzetan kvalitet.\n„U ovom trenutku imamo razne profile ljudi jer smatramo da sa tim ljudima zapravo možemo dati najbolji odgovor na potrebe građana i sa druge strane da ovaj grad učinimo prijatnijim mestom za život. Kao što sam rekla na konferenciji za novinare, ostajemo naravno verni toj politici, a to je dakle da saradnja sa Srpskom naprednom strankom neće postojati. Mi smo definitivno opoziciona lista, i zato kažem opet ljudima koji su podržali, hvala vam, a pozivam i sve ostale, da nam se pridruže u ovoj borbi, da 28. marta promenimo nešto u ovom gradu, odnosno promenimo vlast u ovom gradu i učinimo ovaj grad boljim mestom za život“- kazala je ona.\nPlatforma „Možemo bolje“ predala je oko 1.100 potpisa, i na listi se nalaze 35 kandidata za odbornike, od toga je 40% žena, odnosno manje zastupljenog pola.\nDragana Rašić je poručila građanima Zaječara da samo zajedno, ovako timski kao što su se oni danas predstavili može da se učini mnogo toga.\n„Mi smo zaista birali ljude koji treba da nas predstavljaju adekvatno i koji su pre svega u svojim oblastima rada poznati i priznati. Ono što jeste najbitnije, jeste da ja jesam najeksponiraniji lik u celoj priči, ali je tim ono što definitivno želimo da prikažemo, zato smo tako i krenuli u kampanju. Prvo da prikažemo ljude koji podržavaju, i jako sam srećna i zadovoljna iz razloga što sam videla da je to naišlo na jako veliki odziv i prosto podržavanje u gradu. Pozivam sve ljude da nam se pridruže. Opet kažem da ovo mesto mora da postane grad kakav svi građani zaslužuju, a ne palanka, kakvom su je učinili dosadašnji vršioci vlasti nažalost“– zaključila je Dragana Rašić.\nPrethodni tekstZaštitnik građana: Dete iz Vratarnice smešteno u porodicu srpskih državljana, potencijalnih usvojitelja\nNaredni tekstLončar: Novim merama ćemo ciljati one što ih krše, ne one koji ih se pridržavaju


Veče gusala pored Hercegovačke Gračanice | Herceg Televizija Trebinje\nVeče gusala pod nazivom "Duh se ne da u lance vezati" održano je u amfiteatru manastira Hercegovačka Gračanica na Crkvini iznad Trebinja, organizator je bilo Udruženje guslara "Vojvoda Luka Vukalović" iz ovoga grada.\nStihove čuvenih epsih pjesama uz strune gusala sinoć je izvodilo 17 narodnih guslara, mahom članova Udruženja "Vojvoda Luka Vukalović".\nPredsjednik ovog Udruženja Veselin Kosović rekao je da ovo trebinjsko Udruženje giuslara skoro četiri decenije čuva tradiciju, gusala, drevnog srpskog instrumenta.\n- Posebno me raduje činjenica da je u našem društvu sve više mladih ljudi koji žele guslati i zato vjerujem da smo na pravom putu da očuvamo gusle u Hercegovini - rekao je Kosović.\nPored guslara na Crkvini su sinoć nastupili, uz frulu i harmoniku, otac i sin Željko i Stefan Martinović iz Crne Gore.\nSponzori ove večeri gusala bili su Ministarstvo kulture i informisanja Republike Srbije, Elektroprivreda Republike Srpske i Gradska uprava Grada Trebinja.


"Koš više" protiv "koša manje" - Sport - Dnevni list Danas\nPočetna » Sport » „Koš više“ protiv „koša manje“\nDerbi ABA lige igraju u Ljubljani Cedevita Olimpija i Crvena zvezda (18.00)\nZ. P.24.01.2022. 10:30\nJaka Blažič i Branko Lazić Foto: STARSPORT\nObe ekipe su tokom prošle nedelje poražene u evro takmičenjima, Ljubljančani su na svom parketu bili nemoćni protiv Gran Kanarije (60:75), dok su crveno-beli u petak pali u neizvesnoj završnici na gostovanju Asvelu (67:69). I jedni, i drugi imali su veliku pauzu i u takmičenju i u treninzima, i ovaj meč dolazi u trenucima kad se juri stara forma.\nLjubljančani cele sezone igraju „šareno“ na ova fronta, u ABA ligi su ipak u seriji od četiri vezane pobede.\nZa drugi deo sezone značajno su se pojačali na spoljnim pozicijama, dolazak Jogi Ferela i Zorana Dragića, značajno je pojačao ubojitost u napadu, uz Jaku Blažića i Džejkoba Pulena koji su i do sada bili nosioci igre.\nProtiv Gran Kanarije odigrali su jednu od ofanzivno najlošijih utakmica u sezoni, ekipa koja je selektovana „za koš više“ šutirala je za tri 7-33, a Pulen čak 0-7. Pauza je očigledno ostavila traga, a izuzetno čvrsta i pokretljiva odbrana Zvezde biće u tom smilsu još veće iskušenje.\nTrener Ljubljančana Jurica Golemac smatra da su se protiv ekipe iz Španije videla posledice pauze zbog korone, ali da protiv Zvezde očekuje sasvim drugačije izdanje svoje ekipe.\n„Očekujem više energije i koncentracije od svojihigrača. Crvena zvezda je svakako najveći favorit za osvajanje titule šampiona u ovom takmičenju. Tim koji igra u Evroligi i ima po tri ravnopravna igrača na svakoj poziciji. Igraju fizički i odlično su vođeni. Ako želimo da meč završimo pozitivnim rezultatom, moramo da odigramo jednu od najboljih utakmica u sezoni“, rekao je Golemac.\nCentar Cedevite Alen Omić koji je svojevremeno igrao i za Crvenu zvezdu očekuje da se njegova ekipa vrati na pobednički kolosek.\n„Naši rivali su u petak od Asvela u Evroligi doživeli poraz u poslednjim trenucima meča. Bez obzira na to, oni će u Ljubljanu doći sa željom da dokažu zašto su prvi u regionalnoj ligi i zašto ove sezone igraju Evroligu. Potrebna nam je pobeda, pa ćemo dati sve od sebe da je obezbedimo“, poručio je Omić.\nCrveno-beli u ABA ligi imaju samo jedan poraz, od neuspeha u Laktašima zaređali su 11 pobeda i usamljeni su na čelu,zbog odloženih mečeva, prilično „rastresene“ tabele. U prvoj utakmici ove sezone savladali su Ljubljančane 79:64 furioznom četvrtom četvrtinom (23:9), a bili su bolji od tog rivala i na tri prethodne utakmice. Crveno-beli su u Lionu pružili solidnu partiju, imali su šut za pobedu, ali je bilo vidljivo da je pauza u treningu ostavila traga. Za bilo kakvu pripremu utakmice sa Cedevitom nije bilo vremena, crveno-beli ulaze u period gde ih očekuje pakleni raspored, dopunjen i „nadoknadom“ odloženih mečeva. Tokom sledeće nedelje crveno-bele očekuje gostovanje Olimpijakosu, a nakon toga i meč 18.kola regionalne lige sa Mornarom u Beogradu.\nTrener crveno-belih Dejan Radonjić naveo je da nije zadovoljan partjom u Lionu.\n„ U nekim periodima je bilo zadovoljavajuće, ali generalno, nedostajalo je energije, koncentracija je bila loša, napravili smo puno grešaka. Želimo da iskoristimo svaki momenat kako bi bili bolji, iako smo svesni činjenice da posle svega što smo prošli u prethodne više od tri nedelje, neće biti nimalo jednostavno. Cedevita Olimpija je jedna od najboljih ekipa u ligi, u odnosu na naš prvi meč pojačala se Ferelom iz Panatinaikosa, Omićem i Dragićem iz Žalgirisa, uz ostale vrlo kvalitetne i iskusne igrače koje već imaju u svom sastavu. Ali u ovom trenutku, s obzirom na okolnosti, razmišljamo o nama, i kako da napravimo iskorak već u sledećoj utakmici. Biće potrebno vremena i strpljenja, kako bi došli do nivoa na kome želimo da budemo“, rekao je trener crveno-belih.


Putin predložio rešenje za sukob u Donbasu - Sputnjik Srbija\n23:10 26 Januar 2020\nPutin predložio rešenje za sukob u Donbasu\n18:11 18.07.2019 Preuzmite kraći link\nRusija će podržati sve političke snage u Ukrajini, ako se one budu kretale ka ponovnom uspostavljanju bilateralnih odnosa, izjavio je predsednik Rusije Vladimir Putin.\n„Pitanje uspostavljanja i potpunog obnavljanja rusko-ukrajinskih odnosa je takođe za nas izuzetno važno i mi ćemo sarađivati sa svakom političkom snagom, uključujući i vašu, kako bismo obnovili odnose u punom formatu između Rusije i Ukrajine“, istakao je Putin na sastanku sa šefom političkog saveta ukrajinske partije „Opoziciona platforma — za život“ Viktorom Medvedčukom.\n„Potpuno rešenje situacije na jugoistoku Ukrajine, u Donbasu, moguće je isključivo direktnim kontaktom vlasti u Kijevu sa predstavnicima Luganske i Donjecke narodne republike“, naglasio je ruski predsednik.\n„Sa svoje strane, mi ćemo takođe raditi sve što je u našoj moći kako bismo osigurali da ovaj proces ide u potrebnom ritmu i sa potrebnim kvalitetom“, rekao je Putin.\nPutin je rekao da su sporazumi premijera Rusije Dmitrija Medvedeva i Viktora Medvedčuka — „potpuno ostvarivi“.\n„Naravno, Vlada mi saopštava o vašim sastancima i o temama o kojima se raspravljalo. Mislim da je sve što ste razgovarali sa predsednikom Vlade Rusije i sa predstavnicima ekonomskih i energetskih blokova — potpuno ostvarivo“, rekao je Putin.\nPremijer Rusije Dmitrij Medvedev sastao se ranije sa predstavnicima ukrajinske partije „Opoziciona platforma — Za život“, Viktorom Medvedčukom, Vadimom Rabinovičem, Jurijem Bojkom i Tarasom Kozakom. Tokom razgovora, političari su razgovarali o perspektivama odnosa između Moskve i Kijeva, tranzitu gasa, kao i o situaciji kada je otkazana međudržavna telekonferencija sa ukrajinskim televizijskim kanalom „Njuzvan“.\nViktor Medvedčuk, Vladimir Putin, Ukrajina, Rusija


Ne želi da se vakciniše 12 odsto mladih, za posao brine 70 odsto građana – Portal Bar\nNe želi da…\nNe želi da se vakciniše 12 odsto mladih, za posao brine 70 odsto građana\nPrema istraživanju koje je sprovela međunarodna agencija „Kantar“ oko 70% građana Crne Gore je zabrinuto za svoj posao, posebno muškaraci starosti od 30 do 39 godina koji žive u centralnom dijelu zemlje. Mišljenje građana Crne Gore se ne razlikuje u odnosu na opšti stav i smatraju da se Vlada ne snalazi baš dobro u borbi sa korona virusom. Da vakcina nije najbolji način za rješavanje problema sa korona virusom smatra 26% stanovnika a 12% mladih je saopštilo da se nikada neće vakcinisati.\nŠta građani kažu o Vakcinaciji? U istraživanju tokom aprila na teritoriji Crne Gore i Srbije, međunarodna kompanija za ispitivanje javnog mnjenja i tržišta Kantar, ispitala je očekivanja u vezi sa epidemijom, stepen i prirodu zabrinutosti, kao i stavove prema vakcinama. Istraživanje je u Crnoj Gori sprovedeno metodom lice u lice na 500 punoljetnih građana i 800 građana Srbije.\nKada je u pitanju ekonomski opravak zemlje i ekonomska sigurnost, istraživanje je pokazalo mnogo veću zabrinutost građana u Crnoj Gori nego u Srbiji. Stanovnici obje zemlje najčešće misle da će situacija ostati nepromijenjena.\n„Crnogorci su pesimističniji u odnosu na građane Srbije. Oko 30% građana Crne Gore smatra da najgore tek dolazi i u prilog tome govori činjenica da 40% građana Srbije vjeruje u brz ekonomski oporavak a taj procenat je u Crnoj Gori duplo niži. Kada govorimo o pesimizmu tu postoje iodređene demografske razlike. U Crnoj Gori su optimističniji mlađi do 30 godina a pesimizam je daleko prisutnjiji na sjeveru Crne Gore čak kod 66% ispitanika“, kazala je gostujući u Jutarnjem programu Televizije Crne Gore direktorica Agencije za istraživanje tržišta i javnog mnjenja „Stars Up“ Sanja Baltić.\nProcenat građana koji brinu usljed mogućnosti gubitka posla za 20% je veći u Crnoj Gori nego u Srbiji.\n„Oko 70% građana Crne Gore je zabrinuto za svoj posao, što je izuzetno visok procenat. Ta zabrinutost posebno je izražena kod muškaraca starosti od 30 do 39 godina za njih 66% i zabrinutost je velika u centralnom dijelu Crne Gore“, precizirala je Baltić.\nU ocjeni rada Vlade u borbi sa epidemijom postoji velika sličnost u obje zemlje ali i sa generalnim stavom koji preovladava u svijetu.\n„Građani Crne Gore i Srbije se ne razlikuju u odnosu na opšti stav i smatraju da se vlade ne snalaze baš dobro odnosno preovladava negativan i neutralan stav kada je u pitanju snalaženje vlada i jedne i druge zemlje i borbi sa korona virusom“, kazala je Baltić.\nPodaci pokazuju da gotovo 50% građana i jedne i druge zemlje smatraju da je vakcina najbolji način za rješavanje problema kovida.\n„Ali ono što treba istaći je da kod 26% stanovnika i jedne i druge zemlje građani smatraju da vakcina nije najbolji način za rješavanje problema što je zabrinjavajuće posebno što takvi stavovi dolaze od mlađih stanovnika. U Srbiji su to stanovnici do 30 godina uglavnom nižeg obrazovanja i žive u ruralnim djelovima države dok je kod mlađih stanovnika Crne Gore preovladava negativan i neuralan stav a optimizam kod vakciana je prisutniji na sjeveru naše države nego u centralnom i južnom dijelu. Oko 5% naših građana planira da se vakcinše u toku 2021“, dodala je Baltić.\nOno što je razlika je da u Crnoj Gori 12% građana navodi da se nikada neće vakcinisati što je za 7% manje u odnosu na susjednu državu.\nBaltić ističe da je zabrinjavajuće da otpor prema vakcinama najčešće dolazi od mlađih sugrađana i onih koji žive na jugu države.\n„Činjenica da 12% građana navodi da se nikada neće vakcinisati i da to dolazi iz kategorije mlađeg stanovništva može da bude jedna inicijalna informacija za donosice odluka da utvrde zbog čega mlađa populacija ima takvo mišljnje i djeluje u promjeni tog mišljnja, jer odbijanje vakcinacije može da ima reperkusije na ekonomiju“, zaključila je Baltić.


Koronavirus je pogoršao situaciju u svetu - Top vesti online\nin: Vesti, Život\nPandemija koronavirusa povećala je broj gladnih ljudi u svetu, a trenutno svaka deseta osoba na našoj planeti gladuje, zbog čega je pet organizacija Ujedinjenih nacija oglasilo alarm.\nPet UN organizacija uključeno je u pripremu Svetskog izveštaja o hrani, uključujući Dečji fond Ujedinjenih nacija (UNICEF) i Svetsku zdravstvenu organizaciju (SZO), i zaključuju da je koronavirus brzo promenio život mnogih ljudi na Zemlji jer su ostali bez posla , a istovremeno su rasle cene, posebno za osnovne životne potrebe.\n-Ako ovo nije hitni poziv, ne znam šta je. U poređenju sa prošlim izveštajem, sada imamo još 161 miliona gladnih ljudi. „Ako glad nije najveći problem na svetu, onda ne znam šta je to“, rekao je David Beaslei, direktor Svetskog programa za hranu.\nVećina neuhranjenih živi u Africi, gde je najveći porast broja gladnih, a slede Azija, Latinska Amerika i Karibi.\nDominikue Ziller iz Fonda za pomoć Ujedinjenih nacija kaže da „mnogi žive kao da neće biti sutra“ i ističe da to uništava osnovu života i dovodi do gladi i neuhranjenosti.\nTo mora prestati, rekao je Ziller.\nU poslednjih godinu dana gotovo svaki treći stanovnik planete nije imao siguran pristup dovoljnoj količini hrane, a među njima ima i miliona dece, što pokazuje da stvari idu u pogrešnom smeru, upozoravaju autori izveštaja .\n„Ponosan sam što mogu da lansiram rakete sa svemirskim turistima na Mesec, ali na Zemlji, u isto vreme, deca svakodnevno gladuju“, rekao je Beaslei.\nUjedinjene nacije pozvale su političare da pomognu siromašnim zemljama i prikupe novac za lokalno stanovništvo kako bi ublažili posledice pandemije.\nPosljednje ažuriranje July 19, 2021 od strane admin\nTags:bez poslacorona viruscovid 19gladkoronapandemija\nPrevious : Veštačko srce ugrađeno prvi put, primio čovek iz Italije (VIDEO)\nNext : Zašto vlada nije ništa reagovala?


Izvor: Blic arhiva vesti 30.01.2019 - Naslovi.net\nSocijaldemokratska stranka (SDS) na čijem je čelu bivši predsednik Srbije Boris Tadić sinoć je donela odluku da će ubuduće bojkotovati sednice republičkog parlamenta. To je epilog Predsedništva SDS koje je održano sinoć, a o čemu je pisao i… »\nAktuelni predsednik Venecuele Nikolas Maduro izjavio za rusku državnu agenciju RIA novosti da je spreman da razgovara s opozicijom. Međutim, on bi na te razgovore, kako je rekao, pristao samo uz učešće nezavisne međunarodne strane. - Spreman sam da… »\nPosle izbora Sergeja za lidera: Saša Janković izašao iz PSG: "Izbrišite sve moje podatke"\nDoskorašnji predsednik Pokreta slobodnih građana (PSG) Saša Janković iščlanio se iz tog pokreta, uz poruku da izbrišu njegove podatke. Janković je u e-mejlu upućenom PSG-u, čestitao na novoizabranom rukovodstvu, ali to nije jedino što je rekao… »\nBlic: Sergej Trifunović kod Jugoslava Ćosića: Pokret slobodnih građana neće ući u Savez za Srbiju\n30.01.2019 Blic, kategorije


Postignut dogovor EU i Bugarske oko crnogorskog potpisivanja sporazuma o stabilizaciji i pridruživanju - Klix.ba\nPredsjedavaći Evropske unije (EU) i Bugarska sinoć su se načelno složili da u ponedjeljak omoguće potpisivanje Sporazuma o stabilizaciji i pridruživanju (SSP) sa Crnom Gorom, objavila je danas podgorička štampa.\nPoslije cjelodnevnih pregovora sa predstavnicima Portugalije, portparol Bugarske Betina Joteva je, kako su prenijeli podgorički mediji, rekla da će potpisivanje SSP-a ipak biti u ponedjeljak.\nBugarska je juče najavila da će da odbije potpisivanje SSP-a sa Crnom Gorom zbog načina na koji je napisana riječ "evro" u bugarskom prevodu dokumenta.\n"Ono što izgleda kao običan lingvističko-tehnički problem duboko pogađa osećaj nacionalnog identiteta Bugarske", rekla je bugarski ministar za evropske poslove Gergana Grunčarova.\nBugari traže da se riječ ''euro'', kako se evropska valuta naziva u Crnoj Gori, zamijeni riječju ''evro'', kako se naziva u Bugarskoj.\nVlada Crne Gore saopćila je da očekuje da sprovodi intezivne diplomatske aktivnosti i da očekuje da će SSP sa Crnom Gorom biti potpisan u ponedjeljak 15. oktobra, kako je i planirano.\nEvropski komesar za proširenje Oli Ren i crnogorski premijer Željko Šturanović parafirali su 15. marta u Podgorici Sporazum o stabilizaciji i pridrživanju Crne Gore Evropskoj uniji (EU). SSP-e obavezuje Crnu Goru na jačanje administrativnih kapaciteta, posebno državnih insistucija, stvaranje uvjeta za nezavisnost sudstva, borbu protiv korupcije i organiziranog kriminala, vladavinu prava i primjenu evropskih propisa u gotovo svim segmentima društva. Do potpisivanja S S P, Crna Gora je trebalo da ojača carinski sistem i osigura efikasne mehanizme kontrole porijekla roba i kapitala.\nPoslije parafiranja SSP-a predstoji potpisivanje, a potom ratifikacija u parlamentima Crne Gore i zemalja članica EU.\nPotpisivanje SSP-a epilog je dvogodišnjih pregovora Crne Gore sa Evropskom komisijom tokom kojih je Crna Gora ispunila sve uvjete EU.\nCrna Gora je počela pregovore sa EU zajedno sa Srbijom u sastavu državne zajednice, 10. oktobra 2005. za vrijeme državne zajednice Srbija i Crna Gora, ali su oni suspendirani početkom maja prošle godine zbog nedovoljne saradnje Beograda sa Haškim tribunalom. Crna Gora je nastavila pregovore sa EU dva meseca poslije proglašenja nezavisnosti nakon što joj je Brisel odobrio poseban mandat. Tehnički dio pregovora okončan je 1. decembra 2006. godine.\nPortugalsko predsjedništvo Evropske unije saopćilo je sinoć da će ipak doći do potpisivanja Sporazuma o stabilizaciji i pridruživanju (S S P) sa Crnom Gorom u ponedjeljak u Luksemburgu, bez obzira na prethodne najave Bugarske da će blokirati potpisivanje zbog neslaganja oko korištenja termina ''evro'' za zajedničku evropsku monetu.\nU helikopterskoj nesreći u Azerbejdžanu šestero mrtvih\n13.10.2007. u 15:20


Srbija spada u red zemalja koje nikad nisu ispale u niži rang, uz Francusku, Italiju, Letoniju, Litvaniju, Sloveniju, Španiju i Tursku.\nTo je nažalost moguće sada, izabranici Aleksandra Bućana ispustili su dvocifrenu prednost, u poslednjoj deonici osmine finala, Italija je napravila seriju 18:3 za dolazak do trijumfa, a "orlićima" predstoji veliko preispitivanje.\nSrbija je inače najtrofejnija selekcija U20 Eurobasketa, u Linjanu je osvojila titulu prošle godine, ima ukupno pet zlata, bez poraza je u finalima, ima i tri bronze, a sada će igrati protiv Francuske u prvom meču borbe za plasman od 9. do 16. mesta.\nDuel je na programu 22. jula od 14 časova, pobednik će biti miran što se tiče izbegavanja eliminacije. U B diviziju će otići 14, 15. i 16. tim Eurobasketa.\nFrancuzi su od Turaka izgubili sa 82:75, a šta god da se dogodi u predstojećoj borbi, Srbiji nije mesto u borbi za opstanak, naročito sa timom u kom su Peno, Lazarević, Marinković, Vučetić...


Hodžaj u SAD: Kosovo opredeljeno da doprinosi bezbednosti\nBeta 22. marta 2017. 22:10\nMinistar inostranih poslova Kosova Enver Hodžaj je danas izjavio da je Kosovo opredeljeno da doprinosi globalnoj i evropskoj bezbednosti, saopštilo je večeras u Prištini njegovo ministarstvo.\nHodžaj je u Vašingtonu, na godišnjem sastanku ministara inostranih poslova koalicije koja se bori protiv Islamske države, rekao da je Kosovo preduzelo efikasne mere za predpredjenje i borbu protiv terorizma i verskog ekstremizma i za onemogućavanje gradjana Kosova da se pridruže terorističkim organizacijama.\n„Kao najmladja država Evrope, Kosovo je ponosno što je deo globalne koalicije protiv ISSIS-a od prvog dana njenog osnivanja. Istovremeno, Kosovo je primer u regionu po predupredjenju nasilnog ekstremizma u Jugoističnoj Evropi. Mi ostajemo opredeljeni da doprinosimo globalnoj i evropskoj bezbednosti“, rekao je Hodžaj.\nOn se tokom vašingtonskog sastanka sastao s novim državnim sekretarom SAD Reksom Tilersonom, i zahvalio mu za „neprestanu američku podršku Kosovu“ ističući i odlične odnose.\nHodžaj je imao susrete i s ministrima spoljnih poslova Kipra, Poljske, Austrije, Holandije, Češke, Norveške, Avganistana, Maejzije, Singapura i drugima, od kojih je zatražio podršku za prijem Kosova u medjunarodne organizacije, priznanje nezavinsosti Kosova i proširenje bilateralne saradnje u mnogim oblastima, kaže se u saopštenju.\nTokom službene posete SAD, Hodžaj je imao i sastanke s kongresmenima i senatorima, i sa visokim zvaničnicima Stejt departmenta.


R I Z I N G E R I U M: „Evrosong“: U Norveškoj učestvuje 39 zemalja\nNa „Pesmi Evrovizije” koja će se od 25. do 29. maja održati u Oslu učestvovaće 39 zemalja, tri manje nego prošle godine u Moskvi, saopštila je Evropska radiodifuzna unija (EBU)\nDa podsetimo, od učešća na ovogodišnjem „Evrosongu” su zbog finansijske krize odustali Češka, Mađarska, Crna Gora i Andora, a Litvanci su u minut do dvanaest ipak pronašli sponzore, pa će se ipak takmičiti u Norveškoj. Takođe, Gruzija, koja se povukla sa „Evrovizije” u Moskvi nakon što je EBU od Gruzijaca tražila da promene tekst svoje pesme „We Don’t Wanna Put In”, potvrdila je učešće.\n- Bez obzira na tešku ekonomsku situaciju, 39 nacionalnih televizija je potvrdilo učešće, čime su dokazale da je „Pesma Evrovizije” i dalje najomiljeniji TV šou u Evropi. Siguran sam da će takmičenje u Oslu biti neverovatan događaj, prepun iznenađenja - izjavio je Svante Stokselijus, supervizor „Evrosonga”.\nDva polufinala u kojima će nastupiti po 17 zemalja biće održana 25. i 27. maja, a u veliko finale koje je zakazano za 29. maj će se iz oba polufinala plasirati po 10 zemalja koje će se priključiti domaćinu Norveškoj, Francuskoj, Velikoj Britaniji, Nemačkoj i Španiji koje su se direktno plasirale u finale. Takmičenje na čiju će organizaciju Norvežani potrošiti 17 miliona evra biće održano u „Telenor areni” u kojoj utakmice igra fudbalski klub Stabek, član norveške Premijer lige.\nInače, RTS je odlučio da ove godine, zbog troškova, ne organizuje „Beoviziju”, već će odabrati jednog eminentnog kompozitora koji će potom spremiti nekoliko pesama za različite izvođače, od kojih publika bira najboljeg SMS glasanjem.


Vučić odbio „američki paket“ za Kosovo: Albanci razočarani\nJuni 3, 2018 Juni 3, 2018 admin 0 Comments\nPredsednik Srbije Aleksandar Vučić odbio je radni dokument u vezi sa rešavanjem kosovskog problema poznatiji kao „američki paket“.\nVučić je taj dokument ocenio nedostojnim pažnje i neprihvatljivim za našu zemlju, tako da sa njim nije ni hteo da upoznaje javnost, saznaju „Novosti“.\n„Postojanje ovog ’non pejpera‘, koji je nedavno neformalnim diplomatskim kanalima prosleđen na Andrićev venac, u subotu je potvrdio i zamenik premijera tzv. Kosova Enver Hodžaj, uzalud se nadajući da će Beograd prihvatiti taj papir kojim se od nas traži da praktično indirektno priznamo nezavisnost lažne države“, navodi beogradski list.\nInformaciju o odbacivanju “američkog paketa” preneli su i vodeći šiptarski mediji kao razočaravajuću. Međutim, oni ipak ukazuju da informacija iz srpskih medija još uvek nije zvanično potvrđena.\n← “Protiv nas se vodi identitetski rat, ako ga izgubimo – naša deca biće novi janjičari”\nVUČIĆ: Turska je najveća sila na Balkanu! →\nIndonezija: Otkriveni novi detalji o padu aviona


HomePolitikaPripadnici KBS-a dele maske u srpskim sredinama na KiM, u Gračanici i Partešu sa oklopnim vozilom\n24/08/2021Redakcija BALKAN TVPolitika, Vesti, za slajder0\nU više srpskih sredina na Kosovu i Metohiji postavljeni su štandovi takozvanih Kosovskih bezbednosnih snaga sa navodnom namerom da se prolaznicima dele epidemiološke maske, saopštila je Kancelarija za KiM.\nPripadnici KBS-a došli su Gračanicu oklopnim vozilom „hamvi“, a dopisniku RTS-a je rečeno da su podelili oko hiljadu maski.\nPovodom događaja i Gračanici i Partešu, oglasila se se Srpska lista koja je u saopštenju istakla da u ime srpskog naroda najoštrije osuđuje provokaciju pripadnika Kosovskih bezbednosnih snaga koji su pod izgovorom borbe protiv koronavirusa oklopnim vozilima uznemiravali narod južno od reke Ibar.\nKako se ocenjuje, to je podmukla provokacija bez presedana. „Jasno je razumemo, ali isto tako javno, jasno i glasno osuđujemo“.\n„Ukoliko su kosovske institucije iskrene u nameri da Srbima olakšaju borbu protiv kovida onda su morali da omoguće sprovođenje procesa vakcinacije u našim zdravstvenim ustanovama, a ne da zabranjuju dopremanje vakcina, i prete hapšenjima naših lekara u jeku pandemije“, ističe se u saopštenju.\n„Naglašavamo da Srbima na Kosovu i Metohiji ne fale zaštitne maske, lekovi, kiseonik, jer su naše ustanove odlično snabdevene zahvaljujući podršci Kancelarije za KiM i Ministarstva zdravlja, tako da je ovo klasična provokacija, na koju naš narod nije naseo“, zaključuje Srpska lista.\nU saopšenju Kancelarije koje potpisuje direktor Petar Petković, naglšava se da su takvi slučajevi pored Gračanice zabeleženi u i Partešu, a da je prisustvo oklopnih vozila i pripadnika KBS-a unelo uznemirenost među srpsko stanovništvo na prostoru KiM.\n„Svima je dobro poznat pravi motiv i cilj osnivanja takozvane ‘vojske Kosova’, tako da nema sumnje da je reč o opasnoj provokaciji koja se vrši pod izgovorom sprovođenja ‘epidemioloških mera prevencije’ zbog kovida 19“, ocenjuje Petković u svom saopštenju.\nPrema rečima Petkovića, oni koji su u jeku pandemije privodili srpske lekare, a vakcine iz centralne Srbije želeli da zaplene, ne mogu se sakriti iza bilo kakvih zaštitnih maski.\n„Ne postoji ni jedan jedini razlog da pripadnici takozvane vojske samozvanog Kosova borave u srpskim sredinama, a još manje da sprovode mere zaštite od kovida kada je epidemiološka situacija u srpskim sredinama na Kosovu i Metohiji pod apsolutnom kontrolom od trenutka izbijanja epidemije i za to je isključivo zaslužna država Srbija“, dodaje Petković.\nKako naglašava, u srpskim sredinama na KiM registrovan je sporadičan broj slučajeva zaražavanja, a država Srbija, preko Kancelarije za KiM i Ministarstva zdravlja je svojim građanima obezbedila sve neophodne količine zaštitnih maski, sredstava za dezinfekciju, neophodnih lekova i svih drugih medicinskih potrepština za borbu protiv virusa kovid 19.\nU toku je, navodi, davanje i treće, takozvane buster doze vakcine protiv kovida.\nUkazuje da su to sve su očigledni pokazatelji da prisustvo takozvanih Kosovskih bezbednosnih snaga nema veze sa prevencijom od kovida, već isključivo služi kao vid zastrašivanja i pritisaka na srpsko stanovništvo, posebno pred održavanje lokalnih izbora na KiM.\n„Zato, neka oni s oklopnim vozilima idu u albanske sredine i tamo dele zaštitne maske, s obzirom na činjenicu da se prema zvaničnim podacima nalaze u vrhu po stopi zaražavanja u svetu i progresivnom širenju epidemije, jer u srpskim sredinama nemaju šta da traže“, zaključuje se u saopštenju direktora Kancelarije za KiM.


5 znakova koji pokazuju da vašoj vezi nema spasa - Užice online\nJednog trenutka morate da se zapitate: Da li je ona vredna toga ili je možda bolje da se završi?\nFotografija: Marc a Sporys\nOčigledno je da ostanak u lošoj vezi ne doprinosi vašem blagostanju, ali da li ste znali da to može da izazove ozbiljnu depresiju sa dugoročnim posledicama? Ako se samo vi trudite da vam veza uspe, jednog trenutka morate da se zapitate: Da li je ona vredna toga ili je možda bolje da se završi?\nAko ste u nedoumici šta da radite, možda će vam ovih 5 znakova pomoći da otkrijete da li je vreme da se rastanete sa svojim partnerom.\nVaš partner sve manje vremena provodi sa vama\nAko vam se čini da vaš partner ima sve manje vremena za zajedničke aktivnosti sa vama, dok se u isto vreme redovno odaziva na pozive drugih ljudi, to je znak da mu/joj više niste interesantni. Kada je ljudima stalo do nekoga, oni će uvek pronaći vremena za tu osobu.\nOsećate se kao potpuno druga osoba nego ranije\nPrirodno je da se ljudi promene kada su u dugoj vezi, ali i to ima svoje granice. Ako ste svoj život u potpunosti podredili drugoj osobi, a ne dobijate ništa zauzvrat, vreme je da prekinete vezu i ponovo se posvetite svom ličnom razvoju.\nViše ne razgovarate sa partnerom o problemima\nLepo je imati prijatelje s kojima možete porazgovarati kada vas nešto muči, ali bi ipak prvo trebalo da se sa svojim partnerom posavetujete o datom problemu. U slučaju da ne dolazi do toga, dobro razmislite da li je on/ona prava osoba za vas.\nVećina vaših razgovora se pretvara u svađu\nPrepirke su normalan deo svake veze i uostalom svakog drugog ljudskog odnosa. Lepo je što iznosite svoje stavove pred svojim partnerom i borite se za njih, ali ako primetite da se svađate povodom svake sitnice, verovatno je vreme da svako krene svojim putem.\nDosada nije uvek validan razlog da napustite svog partnera, posebno ako imate decu. Ipak, trebalo bi da se zapitate da li je vredi ići dalje ako više ne osećate zadovoljstvo u zajedničkim trenucima sa svojim dragim i smeta vam predvidivost vaših susreta.\nOvo su znaci da ste spremni za novu vezu\nZašto ne treba juriti muškarca?\nZašto ostajete u vezi u kojoj niste srećni?\nTri najčešće laži koje muškarci koriste pred raskid


► Kovačević: Izlazak na izbore - kao poker protiv ljudi sa obeleženim kartama\n"Sklon sam da predviđam taj parcijalni interes i odsustvo ideala", rekao je Kovačević za novi broj nedeljnika NIN.\nOn je rekao da su izbori praznik demokratije u sistemima vrednosti gde je demokratija način života, mišljenja. "Zašto biste u drumskoj mehani pristali na partiju pokera u kojoj će ona trojica igrati protiv vas sa obeleženim kartama, a kada vas fortuna pogleda i dobijete jake karte, oni otmu novac koji bi trebalo da pripadne vama", rekao je Kovačević.\n"Ako ne mogu da kažem javno da u tih 250 koje korifej kandiduje za ulazak u Skupštinu (Srbije) ima 120 lopova, 80 prevaranata i 30 onih koji su za plitku tepsiju ribe kupili diplomu, onda u tome neću da učestvujem", naglasio je Kovačević.\n20.02.2020, 14:47h Dušan Preporuči\nA kad smo sprečavali naprednjake da ga ne išamaraju letos ispred Šabačkog pozorišta tad smo mu bili dobri? Tad nije bilo parcijalnog interesa nego zajedničkog da Siniša ne dobije batine.... E moj sremac!


Uspješno završen međunarodni naučni skup “Strani jezici struke: trendovi i perspektiv...\nMeđunarodni naučni skup sa temom “Strani jezici struke: trendovi i perspektive” održan je od 17. do 18. septembra u Budvi. Skup je bio izuzetno uspješan i okupio je preko 100 istraživača na polju primijenjene lingvistike i nastave stranih jezika struke sa brojnih univerziteta iz Crne Gore, Srbije, Hrvatske, Slovenije, Grčke, Poljske, Češke, Ukrajine, Mađarske, Francuske, Alžira, Tajlanda, Kine i drugih zemalja.\nObavještavaju se studenti i studentkinje da će orjentaciona nastava za studente i studentkinje prve godine, kao što je ranije najavljeno, biti organizovana 16.septembra, shodno agendi orjentacione nastave, uz poštovanje epidemioloških mjera.\nNajava Međunarodne konferencije na temu savremenih tokova u proučavanju i nastavi str...\nKonkurs za upis na master studije Filološkog fakulteta\nObjavljen je konkurs za upis na dvogodišnje master studije Filološkog fakulteta. Više informacija možete pronaći u priloženom dokumentu.\nFilološki fakultet raspisuje konkurs za izbor u akademsko zvanje vanrednog profesora za jednog nastavnika za oblast Anglistika.


Prema novim pravilima, kojima se protive sindikati, ograničen je iznos isplata prilikom otpuštanja, a kompanije dobijaju veću slobodu u zapošljavanju i otpuštanju radnika, kao i u pregovorima o uslovima rada.\nMakron je rekao da će ovi ukazi postati zakon u narednim danima, ali da neće stupiti na snagu dok do kraja godine ne budu usvojeni dodatni ukazi, kojima se definišu detalji.\nReformi se ne protive svi sindikati, a članovi onih sindikata koji se ne slažu sa promjenama juče su održali proteste širom Francuske. U demonstracijama je učestvovalo manje ljudi nego u sličnim protestima prošle sedmice.\nVlada planira i amandmane na regulative o beneficijama za nezaposlene i izmjene u penzionom sistemu. Srna


Čovek čija je samica poslužila kao inspiracija kultnom filmu\nDruštvo često stvara čudovišta, a pravi dokaz ovoga jeste i Robert Modsli, koji je zaključan u samici već četiri decenije i poznat je kao najopasniji robijaš Velike Britanije...\nOvaj čovek imao je svega dvadeset i jednu kada je 1974. godine prvi put ubio, nakon čega je oduzeo živote još trojici zatvorenika iza rešetaka, postavši serijski ubica. Zastrašujuće odrastanje odvuklo je Roberta u pakao droge i kako bi mogao da zaradi za svoje potrebe on se bavio prostitucijom. Njegova prva žrtva bio je upravo klijent imena Džon Farel, koji je Modsliju pokazao fotografije dece koju je seksualno zlostavljao, zbog čega mu je život u nekoliko sekundi ugašen.\nRobert je otišao u policiju prijavivši se i zatraživši pomoć, nakon čega je dobio doživotnu robiju i poslat u okružni zatvor. U ovoj ustanovi je zbog neverovatnog propusta njenih zaposlenih uspeo satima da muči drugog osuđenika zatvorenog zbog zlostavljanja dece u jednoj od ćelija, ubovši ga na kraju naoštrenom kašikom u uho, proburazivši ga duboko kroz mozak. Zbog ovoga i dobro nafilovanog medijskog ludila koje je odradilo svoje, ovaj čovek je dobio nadimak Hanibal Kanibal, iako u životu nije probao meso svoje žrtve.\nZbog ovog slučaja, Modsli, čovek rođen u Liverpulu, prebačen je u jorkširski Wakefield zatvor maksimalne bezbednosti, gde je izveo još dva ubistva tokom 1978. godine, usmrtivši još jednog pedofila i čoveka koji je maltretirao svoju ženu. Vlasti više nisu znale šta da rade sa njim, odlučivši da je Robert previše opasan kako bi ostao među zvaničnom populacijom, odlučivši potom da mu konstruišu posebnu ćeliju.\nDvoćelijska jedinica kompletirana je za Modslija tokom 1983. godine i meri svega 5,5 sa 4,5 metara, okružena nizom neprobojnih staklenih površina. Ova ćelija smeštena je u samom srcu zatvora, tačnije njegovom podrumu, nazvana je stakleni kavez i poslužila kao inspiracija za prostor u kome je držan serijski ubica Hanibal Lektor u naslovu Kad jaganjci utihu iz 1991. godine.\nSudeći prema Gardijanu, unutar ove posebne ćelije nalaze se samo krevet, sto i stolica od presovanog papira, zajedno sa toaletom i lavaboom fiksiranim za pod. Tu su takođe čvrsta čelična vrata koja se otvaraju ka malom kavezu unutar ćelije, gde se nalazi mali prorez na dnu, gde stražari mogu provući hranu i ostale predmete zatvoreniku.\nKako su ostrvski mediji naglasili, Modsli ostaje u svojoj ćeliji tokom 23 sata dnevno, sa svega jednim satom koji može provesti u pratnji šest stražara u dvorištu i vežbanju, bez kontakta sa drugim zatvorenicima. Sudeći prema ovom listu, Robert Modsli, koji je postao najstariji živi britanski robijaš, nakon smrti Iana Brejdija, jednom prilikom je izjavio: "Zatvorske vlasti vide mene kao problem, tako da je njihovo rešenje da me smeste u rupu i bace ključ, zakopaju me živog u betonski kovčeg".\n"Njima nije bitno da li sam lud ili zao. Oni ne znaju odgovore i nije ih briga sve dok sam sklonjen od očiju i misli. Ostavljen sam da stagniram, vegetiram i regresiram, ostavljen sam da se suočim sa svojom samoćom i ljudima koji imaju oči - ali ne vide, imaju uši - ali ne čuju, imaju usta - ali ne mogu da pričaju. Moj život u samici predstavlja jedan beskrajan period neprekidne depresije."\nTokom dvehiljadite godine ovaj čovek koji je sa sveta uklonio četiri pedofila i koji je sam bio žrtva zlostavljanja, zahtevao je od vlasti da mu dozvole samoubistvo kapsulom cijanida, ali je odbijen nakon petodevnog saslušanja, ostavljajući ga u paklu odbijajući čak i zahtev da u ćeliji poseduje jednog papagaja o kome bi se brinuo i sa kojim bi se družio kako ne bi potpuno poludeo.


Veselin Vuković - Sportal\n11:05 - 01.06.2022\nLegenda na klupi Kragujevčana: Veselin Vuković vodi Radnički\nProslavljeni srpski rukometaš i trener Veselin Vuković preuzeo je ekipu Radničkog iz Kragujevca.\n14:00 - 29.08.2016\nRukomet u Srbiji nema ni blizu isti renome kakav je imao prethodnih decenija, i zato su nam potrebne korenite promene, bar kada je vodeća struktura u pitanju, a idealna prilika za to biće izbori za predsednika Rukometnog saveza Srbije, koji su zakazani z\n23:20 - 30.11.2015\nSportski savez Srbije dodelio je svečane Majske nagrade u domu Narodne skuštine Srbije, što je najveće društveno-sportsko priznanje u zemlji.\nVeselin Vuković novi selektor rukometaša Srbije\nUpravni odbor Rukometnog saveza Srbije imenovao je danas Veselina Vukovića za selektora muške reprezentacije do 2012. godine i Olimpijskih igara u Londonu.\n00:44 - 22.11.2015\nBojinović vraćen u rukometnu reprezentaciju Srbije\nNovi selektor rukometne reprezentacije Srbije Veselin Vuković saopštio je spisak igrača za EHF nedelju, a među pozvanima se našao i Mladen Bojinović koji je neočekivano izostavljen sa liste učesnika ovogodišnjeg šampionata Evrope na kome su "orlovi" pod\n00:43 - 22.11.2015\nOstavka predsednika Stručnog saveta RSS zbog selektora\nPredsednik Stručnog saveta Rukometnog saveza Srbije (RSS) Branko Gardašević podneo je danas neopozivu ostavku na tu funkciju, ali i na članstvo u Stručnog saveta RSS, zbog izbora Veselina Vukovića za selektora muške reprezentacije.\n00:40 - 22.11.2015\nVuković: Nema mnogo vremena do kvalifikacija za SP\nRukometna reprezentacija Srbije počela je danas pripreme u Kovilovu, a novi selektor Veselin Vuković naglasio je da nema mnogo vremena za treninge do prvih utakmica sa Češkom u kvalifikacijama za Svetsko prvenstvo 2011. godine.\n00:36 - 22.11.2015\nVuković ostao bez glasa zbog igrača\nNovi selektor rukometne reprezentacije Srbije Veselin Vuković toliko je dizao glas na igrače tokom jednog treninga da je ostao bez njega.\n00:20 - 22.11.2015\nSelektor Vuković vraća Žikicu Milosavljevića u reprezentaciju?\nSelektor rukometaša Srbije Veselin Vuković okupiće 26. maja reprezentativce koji nastupaju u španskim klubovima, a među njima će biti i veteran Žikica Milosavljević.\n00:19 - 22.11.2015\nVuković preskočio nekoliko standardnih igrača za meč sa Češkom\nSelektor rukometne reprezentacije Srbije Veselin Vuković prosledio je širi spisak igrača za baraž mečeve sa Češkom.


Saobraćajni udes: Nesreća i glasine\nProšle nedelje u neformalnoj javnosti (čaršiji) pojavile su se dve glasine vezane za saobraćajni udes ministra unutrašnjih poslova Dragana Jočića. Jedna je glasila da je ministar sam vozio službeno vozilo M 10-20 ("mercedes" G 500 L; "puch", kako ga inače zovu ovde); druga glasina kaže da je pre udesa došlo do "utrkivanja na putu ministara Jočića i Đilasa".\nIz nadležnog i dobro obaveštenog izvora Vlade Srbije "Vreme" je dobilo autentično tumačenje za obe okolnosti, i obe ih objašnjava. Naime, ministar Dragan Đilas vozio je te noći sam službeno vozilo BMW serije 5, jer mu je vozač bio angažovan na drugom zadatku. Negde pred ponoć, Đilas se ne seća tačno kad, na putu ga je sustiglo vozilo ministra Jočića, koji je prepoznao broj registarskih tablica i dao mu znak (plavim svetlom). Đilas je usporio i oba vozila su se poravnala u istom smeru, jer je put bio ionako pust; Đilas sa desne, a Jočić sa leve strane. Usporili su na oko 50 km na sat, spustili prozore – Đilas svoj levi, a Jočić svoj desni – i razmenili nekoliko rečenica, što je trajalo tridesetak sekundi. Onda su se pozdravili, a Đilas je ubrzao i otišao napred, pošto je vozio brže vozilo. Nekoliko kilometara kasnije došlo je do udesa, ali Đilas toga nije bio svestan sve do sledećeg jutra, kada je čuo na vestima. Prema našem izvoru, Đilas je bio malo umoran i vodio je računa da ne vozi preterano brzo, tako da se relativne brzine dva vladina vozila mogu proceniti kao nešto između 120 i 140 km na sat.\nIz toga se vidi da je ministar Jočić sedeo na desnom, suvozačkom, sedištu i da – očigledno – nije vozio sam. Pored toga, iz iskaza našeg izvora iz vlade jasno je da nije bilo nikakvog "utrkivanja", nego da je reč o susretu koji je kratko potrajao i ne može se dovesti u vezu sa kasnijim udesom.\nSlučaj Šinvoz: Poništena privatizacija, stečaj nastavljen\nSudeći po dešavanjima u proteklih nedelju dana, epilog "slučaj Šinvoz", o kome je "Vreme" detaljno pisalo u broju 890 od 24. januara ove godine još je neizvestan. Agencija za privatizaciju raskinula je 31. januara ugovor o privatizaciji ove zrenjaninske fabrike, čiji je većinski vlasnik posle aukcije 2004. godine postao Nebojša Ivković iz Beograda. U obrazloženju ove odluke navodi se da je na osnovu revizorskog nalaza utvrđeno da kupac nije ispunio ugovorene obaveze o investiranju. Agencija takođe tvrdi da joj nije dostavljena potvrda nadležnog revizora o investicijama, iako je rok od trinaest meseci koji je za to predviđen bio čak i produžen.\nDragan Jevtović, bivši direktor Šinvoza, negirao je navode Agencije za privatizaciju, izjavivši da je Agenciji data potvrda o investiranju, ali da je traženo i da se priloži dokaz o knjigovodstvenom evidentiranju investicija. Jevtović kaže da se dokaz o tome nije mogao dobiti zato što je stečajni sudija zrenjaninskog Trgovinskog suda odbio da investiciju uknjiži, jer bi time navodno bio povređen stečajni postupak.\nRadnici Šinvoza, koji su u protestu već više od mesec dana, pozdravili su odluku Agencije. Oni su takođe apelovali na Trgovinski sud u Beogradu da uspori radnje na stečajnom postupku jer su izrazili sumnju da je vlasnik stečaj namerno izazvao kako bi se oslobodio radnika. Odluka o uvođenju stečaja u Šinvozu doneo je Trgovinski sud u Zrenjaninu 16. novembra 2006. godine.\nMeđutim, 1. februara je saopšteno da je Viši trgovinski sud iz Beograda odbacio žalbu radnika akcionara fabrike Šinvoz na odluku zrenjaninskog Trgovinskog suda. Viši trgovinski sud ocenio je da su svi postupci zrenjaninskog Trgovinskog suda opravdani i svojim rešenjem, koje je izvršno, naložio dalje sprovođenje stečaja.\nPosle raskidanja ugovora o privatizaciji, 56 odsto društvenog kapitala u Šinvozu biće preneto Akcijskom fondu, a posle evidentiranja u Agenciji za privredne registre zastupanje tog dela kapitala prelazi u nadležnost Centra za stečaje. Stečaj se posle toga nastavlja pred zrenjaninskim Trgovinskim sudom.\nRadnici Šinvoza, koji danonoćno dežuraju u fabrici, nisu zadovoljni odlukom Višeg trgovinskog suda. Čelnici Sindikata i Protestnog odbora najavili su da će njihova delegacija otputovati za Beograd i tražiti sastanak sa ministrom pravde.\nProtest sveštenika u Čačku: Suhojedenije\nNakon odluke vladike žičkog Hrizostoma da sveštenici čačanske crkve Dragan Nikotović i Miroljub Jovanović, sa 1. februarom, budu premešteni u Ljig, odnosno Belanovicu, ova dvojica su poslednjeg dana januara, u čačanskoj crkvi, počela strogi post, e da bi, kako su izjavili, ukazali na probleme unutra Srpske pravoslavne crkve. Sveštenici – kojima se u protestu pridružio Goran Janković, isto premešten, protonamesnik crkve u dragačevskom selu Goračići – na suhojedenije su , samo voda i malo ‘leba, evo još pojašnjenja, prešli kako bi vernicima, crkvenim vlastima i građanima ukazali na neke pojave koje prete da unište svetosavlje kao biće SPC-a. Ne želimo, rekoše, da neko pogrešno protumači našu odluku, kao nastojanje da zadržimo svoje parohije, već kao glas protiv uvođenja u bogosluženje nekih pravila koja se primenuju u katoličkoj crkvi, a koja nemaju dodirnih tačaka sa svetosavljem na čijim temeljima vekovima živi SPC. Za neupućene, u Sinodu SPC-a je pokrenuta inicijativa da se promeni način bogosluženja, između ostalog da se molitva u oltaru čita glasno i razgovetno. Do odluke Sinoda dozvoljena su oba načina bogosluženja.\nJavilo se i udruženje Zakonopravilo, koje zastupa tvrdu veru, koje je pozvalo vernike da dolaze na liturgije i tako podrže sveštenike i nastave da traže objašnjenje od crkvenih vlasti. Javio se i predsednik lučanske opštine Jolović jerbo su meštani premeštajem popa mnogo uznemireni, sveštenike u suhojedeniju obišli čelnici čačanske opštine, kao vernici imaju moralnu obavezu da posete sveštenike i o njihovom stanju obaveste vladiku. Vladika Hrozostom poručio da se premeštaj ne može tumačiti kao disciplinska mera protiv trojice sveštenika koji su javno kritikovali promene u bogosluženju, i saopštio da njihov bunt niti je opravdan, niti je razumljiv, niti su raščinjeni, niti su kažnjeni zbog svog liturgijskog stava. Nije tačno da su samo trojica navedenih dobila nova poslušanja, još šestorica sveštenika je sa 1. februarom premešteno u nove parohije.\nDrugog dana suhojedenija, u petak, 1. februara, suhojedenije dovelo do pogoršanog zdravstvenog stanja kod sveštenika, koji su noć proveli spavajući na smenu u vrećama, ali sveštenici izjavili da uprkos ‘ladnoći neće odustati od protesta. U molitvama im se pridružio veliki broj vernika, otvorena i knjiga podrške u koju se upisalo 700 građana, nekoliko njih obavestili crkvu da i oni prelaze na suhojedenije. I u subotu uveče protonamesnik Radoslav Milinković javno saopštio odluku vladike Hrizostoma da se poništava rešenje o premeštaju sveštenika. Sveštenici u strogom postu odma’ prekinuli suhojedenije, jer su, kako odma’ rekli, odluku vladike shvatili kao poziv na dijalog. Dodali da odma’, prikupljanjem potpisa i organizovanjem tribina, nastavljaju borbu protiv ekumenizma i pokatoličenja, a sve u cilju očuvanja svetosavskih temelja Naše crkve.\nEkologija: Traženje krivca\nPosle nekoliko januarskih incidenata sa aerozagađenjem u Pančevu, klupko krivice i odgovornosti se konačno malo raspletljalo. Za ta poslednja povećanja koncetracije zagađujućih materija u medijima je sumnjičena HIP Petrohemija, budući da se u ovom preduzeću istovremeno dogodio kratkotrajni ispad u fabrici Etilen, o čemu je "Vreme" detaljno pisalo u prethodnim brojevima. Međutim, izgleda da krivica leži na susednom preduzeću Južne industrijske zone – Rafineriji nafte Pančevo. Kako je saopštilo Ministarstvo zaštite životne sredine, podstaknuta novim talasom zagađenja republička inspektorka Jelena Stanković je 26. januara obavila vanredne inspekcijske preglede u oba preduzeća i otrkila da je Rafinerija vršila pretakanja naftnih derivata uprkos izveštaju Republičkog hidrometeorološkog zavoda da su vremenske prilike bile nepovoljne. Time je Rafinerija prvi put uhvaćena na delu i to kako krši odluku Vlade Srbije iz decembra 2006. godine o usklađivanju aktivnosti sa vremenskim prilikama. Zbog toga je protiv Rafinerije podneta prekršajna prijava, da bi u novoj inspekciji, četiri dana kasnije, republička inspektorka zabranila Rafineriji i da ispušta obrađenu lužinu ka separatoru, što je bio dodatni izvor zagađenja. U oba pregleda, svi rezultati u HIP Petrohemiji su zadovoljavali projektom definisane vrednosti. Ceo ovaj slučaj je doprineo rasvetljavanju odgovornosti i suštinskom rešavanju problema Pančeva, ali je u izbornoj groznici ostalo nedovoljno zapaženo da je za zagađenje zapravo odgovoran komšija dežurnih krivaca.\nZdravstvo: Ima se, može se\nOdlukom Upravnog odbora Republičkog zavoda za zdravstveno osiguranje koju je prošle nedelje odobrila i Vlada Srbije, najsiromašniji među penzionerima, zaposlenima i poljoprivrednicima u 2008. godini moći će da se leče bez plaćanja participacije. To praktično znači da država za ove kategorije stanovništva ukida, inače, obavezno dodatno plaćanje za, na primer, specijalističke preglede, bolničko lečenje ili preglede na medicniskim aparatima (skener ili magnetna rezonanca). Finansijske olakišice odnose se i na laboratorijske nalaze, kućno lečenje, hirurške zahvate, ortopedska i druga pomagala, lečenje zuba… Prema važećem cenovniku visina participacije se kreće od 20 dinara za pregled kod specijaliste do 30.000 dinara za komplikovane hirurške zahvate.\nPravo na ovu "privilegiju" imaće građani Srbije koji uredno izmiruju obaveze iz obaveznog zdravstvenog osiguranja, tzv. zdravstveni doprinos, pod uslovom da su im mesečna primanja manja od utvrđene minimalne zarade koja u Srbiji iznosi 12.180 dinara. Odluka se odnosi i na članove njihovog domaćinstva, pod uslovom da prihod po članu ne prelazi osam hiljada dinara. Za ostvarivanje ovih, najnovijih prava u zdravstvenoj zaštiti, građani će morati da se prijave matičnoj filijali Republičkog zavoda za zdravstvenu zaštitu i podnesu dokaze o svojim mesečnim primanjima. Pri korišćenju zdravstvenih usluga, participaciju dosad nisu plaćali civilni i vojni ratni invalidi, dobrovoljni davaoci krvi, slepa i trajno nepokretna lica i neke druge socijalno najugroženije kategorije stanovništva.\nMedikamenti: Ispravne/neispravne kapi\nPočetkom ove nedelje veliki broj roditelja uznemirila je informacija da se na našem tržištu nalaze AD kapi sumnjivog sastava, inače namenjene bebama do godinu dana starosti. Počelo je tako što je na sajtu Bebac.com objavljeno da je redakcija ovog sajta došla do rezultata analize laboratorijskih ispitivanja A+D3 kapi proizvođača "Iva farm" iz Valjeva, analiza je urađena u Sektoru za preventivnu medicinu VMA i iz rezultata se jasno vidi da one ne zadovoljavaju uslove u pogledu zdravstvene ispravnosti. Prema toj analizi, proizvod ne samo što ne poseduje ispravnu deklaraciju, već nije pogodan i zato što nije vodeni rastvor A i D3 kako se navodi, već navedenih vitamina u smeši glicerola i vode što je nedopustivo, jer se bebama preporučuju isključivo vodeni rastvori. Dan nakon objavljivanja ove vesti kompanija "Iva farm" oglasila se saopštenjem demantujući navode veb-sajta posvećenog brizi o bebama. U saopštenju, "Iva farm" je dostavila i ateste i analize koji su takođe urađeni na VMA i koji pokazuju da su AD kapi ove kompanije ispravne.\nU redakciji portala Bebac.com agenciji Beta rečeno je da ne spore dokument koji poseduje "Iva farm", ali su dodali da poseduju i dokument dobijen sa VMA, u kojem su ove AD kapi označene kao neispravne, a koji predstavlja rezultat naknadne analize. Na kraju se povodom ovog slučaja oglasila i Agencija za lekove i medicinska sredstva Srbije, obavestivši javnost da kapi A+D3 proizvođača "Iva farm" iz Valjeva, prema njihovoj evidenciji, nemaju dozvolu za stavljanje u promet kao lek. Agencija će odluku o tome da li su te kapi lek ili ne doneti na osnovu propisane dokumentacije, a na zahtev proizvođača, navodi se u saopštenju.\nPotpredsednik Vlade Srbije za evropske integracije Božidar Đelić, najavio je 5. februara da će od Brisela zatražiti 500 stipendija u vrednosti od deset miliona evra za finansiranje školovanja studenata iz Srbije u zemljama članicama Evropske unije (EU) i najavio formiranje nacionalne agencije za mlade, koja je preduslov za dobijanje sredstava iz evropskog budžeta za studente iz Srbije. Predstavnici mladih su potpredsedniku Vlade rekli da će usvojiti deklaraciju kojom će iskazati želju da Srbija postane članica EU-a, a on je obećao da će tu deklaraciju proslediti predsedniku Evropske komisije Žozeu Manuelu Barozu, komesaru za proširenje Oliju Renu, drugim članovima Komisije i predstavnicima vlada zemalja članica EU-a. Potpredsednik vlade je podsetio da je, na prošlonedeljnom sastanku ministara spoljnih poslova, EU predložila da se značajno povećaju finansijska sredstva koja će omogućiti mladima iz Srbije da studiraju u Evropi. Prema njegovim rečima, Srbija će, takođe, obezbediti da predstavnici mladih budu prisutni u svim forumima EU-a gde se odlučuje o merama i načinima kojima se daje podrška mladima u našoj zemlji. Inicijativu je podržala i ministarka omladine i sporta Snežana Samardžić-Marković, jer, kako je rekla, ona pokazuje kapacitet mladih da odlučuju o svojoj sudbini i budućnosti. Ministarka je naglasila da će Srbija, pored zahteva za stipendiranje studenata, od EU-a zatražiti mogućnost da oko 300 studenata završnih godina na fakultetima iz Srbije, u skladu sa njihovim profesionalnim orijentacijama, stažiraju u institucijama Unije kao što su, na primer, Evropska komisija, Evropski parlament, ili Sud pravde.\nIzvoz oružja u Irak, u vrednosti od oko 235 miliona dolara, obezbediće, prema rečima direktora kompanije Jugoimport SDPR, Stevana Nikčevića, u narednih godinu dana posao za 20.000 radnika namenske industrije. "Ovaj posao sa Irakom treba da se realizuje za godinu dana, osim izvoza aviona ‘lasta’ za koji je rok isporuke duži. Ugovor je stupio na snagu, akreditiv je otvoren, overila ga je i jedna ugledna međunarodna banka, dok se sve završava preko naše poslovne banke", rekao je Nikčević u intervjuu "Politici". On je dodao da prve isporuke oružja iz Srbije put Iraka kreću za dva meseca od potpisivanja ugovora.\nOkružni sud u Beogradu rehabilitovao je karikaturistu i jednog od osnivača lista "Ošišani jež" Dragoslava Stojanovića, koji je 1945. godine streljan zbog plakata "Majko Srbijo pomozi". Redakcija satiričnog lista "Ošišani jež" saopštila je 5. februara da je na osnovu njenog zahteva doneto Rešenje o rehabilitaciji Stojanovića, koji je 1945. zbog pomenutog plakata izbačen iz Udruženja likovnih umetnika Srbije, a nakon toga i streljan.\nKonzulat u Boki\nUpravni odbor Matice Boke, koja deluje na prostoru Kotora, Budve, Tivta i Herceg Novog, odlučio je da Odboru Skupštine Srbije za dijasporu uputi zahtev u kojem se traži otvaranje konzulata Srbije u Boki Kotorskoj, u Crnoj Gori. Osim tom odboru srpskog parlamenta, Matica Boke saopštila je da je zahtev upućen i predsedniku Vlade Srbije Vojislavu Koštunici i ministarstvima za inostrane poslove i za dijasporu Vlade Srbije.\nBivši kapetan JNA Mile Letica (56) uhapšen je 4. februara uveče na graničnom prelazu kod Iloka na osnovu međunarodne poternice koju je za njim raspisao Županijski sud u Sisku. Letica, koga hrvatsko pravosuđe tereti za ratni zločin protiv civilnog stanovništva, ostaće u pritvoru narednih mesec dana.\nOd 8. februara počinje da radi prvi digitalni bioskop u Srbiji. Digitalni bioskop "Jadran 2K DLP" biće otvoren projekcijom prvog domaćeg dugometražnog animiranog filma Film Noar, u režiji Srđe Penezića i Riste Topaloskog, i kratkog animiranog filma Janitor Nikole Vulovića.\nU Srbiji nema ptičjeg gripa, a ekipe Uprave za veterinu pojačaće narednih nedelja nadzor zbog pojave većeg broja labudova i divljih ptica, izjavio je Beti šef Centra za kontrolu i prevenciju naročito opasnih bolesti Nenad Petrović. On je rekao da je trenutno situacija u vezi sa ptičjim gripom "mirna" i da se tek u slučaju neposredne opasnosti od te bolesti u nekoj bližoj regiji preduzimaju mere prevencije. On je dodao da postoji 15 lokaliteta na kojima se vrši uzorkovanje i jedan migracioni put na Dunavu koji je važan kada je reč o doletu ptica iz rizičnih područja.\nRaspust zbog požara\nViše od 870 učenika osnovne škole "Čaki Lajoš" u Bačkoj Topoli nalazi se na prinudnom raspustu zbog požara u kome je uništen sistem za grejanje u toj školi. Požar je izbio na gorioniku kotla za grejanje, kada je u školi u popodnevnoj smeni bilo oko 300 đaka, koji su odmah evakuisani. Na sreću, povređenih nije bilo, a brzom intervencijom vatrogasaca požar je ugašen. Prema rečima direktorke škole Ide Tot, uzrok požara je "dotrajalost sistema za grejanje, na čijoj zameni će se narednih dana intenzivno raditi".\nŽeleznički prevoz u unutrašnjem putničkom saobraćaju u Srbiji poskupeo je za 20 odsto, a u Beovozu za deset odsto, saopštio je Medija centar Železnica Srbije. Osim povećanja cene karata, poskupeo je i dodatak za brzi voz, sa 80 na 100 dinara, dok za Inter siti voz doplata iznosi 200 umesto dosadašnjih 160 dinara, a povećana je i cena rezervacije sedišta – sa 90 na 110 dinara. Nove cene važe od 3. februara, a od 1. februara ukinuta je i povlastica za članove Ferijalnog saveza. Od polovine februara treba očekivati i poskupljenje putarine za domaća vozila od 18 odsto, najavljeno je u Ministarstvu infrastrukture.\nNovi fotoaparat µ 1030 SW odoleva padovima sa visine do dva metra, vodootporan je do dubine od deset metara, izdržava hladnoću do minus deset °C i pritisak od sto kilograma. Poseduje širokougaoni 3,6x optički zum (ekvivalentno 28-102mm), i optički senzor od 10,1 megapiksela, koji daje sliku vrhunskog kvaliteta na bilo kom mestu i u bilo koje vreme, dok veliki HyperCrystal II LCD dijagonale 2,7″/6,9cm, omogućava udobno kadriranje i pregled slike uz jasan pogled čak i po jakom suncu. Metalno kućište, otporno na grebanje, dostupno je u "platina srebrnoj", "ponoćno crnoj" i "britansko zelenoj" boji.\nNa području Beograda od 28. januara do 3. februara ove godine registrovana i prijavljena 1391 osoba obolela od gripa, što je za 4,8 odsto više nego prethodne sedmice. Najveća koncentracija obolelih je među školskom decom uzrasta od pet do 19 godina – njih 647. U Beogradu još uvek nema epidemije. Od respiratornih infekcija u istom periodu na području Beograda obolelo je 18.500 ljudi, što je za 15 odsto više nego prošle nedelje. Najviše obolelih je uzrasta od pet do 19 godina, oko 43 odsto, sledi radno aktivno stanovništvo uzrasta od 20 do 59 godina, njih 4899, deca do četiri godine starosti, njih 4136, a najmanje obolelih ima među starijima od 65 godina.\nPovodom istovremenog obeležavanja 50 godina američke kosmičke agencije NASA i grupe Beatles, u utorak, 5. februara u 20 sati po srednjoevropskom vremenu u svemir je emitovana pesma Across the universe liverpulskog benda. Emitovanje je izvršeno u pravcu Severnjače, najsjajnije u konstelaciji Malog medveda, udaljene 431 svetlosnu godinu od Zemlje, navodi NASA na svom internet sajtu, a prenose agencije. Pesma putuje svemirom brzinom od oko 307.000 kilometara u sekundi. Tim povodom, bivši "bitls" ser Pol Makartni, poručio je američkoj kosmičkoj agenciji: "Začuđujuće! Bravo NASA, prenesite našu ljubav vanzemaljcima!" Autor pesme Across the universe je Džon Lenon. Njegova udovica Joko Ono ocenila je događaj kao značajan pošto "obeležava početak novog doba u kom ćemo jednog dana komunicirati sa milijardama planeta". Ovo nije prvi put da NASA koristi muziku Bitlsa jer je u novembru 2005. godine Pol Makartni pevao pesmu Good Day Sunshine na koncertu čiji je prenos emitovan na Međunarodnoj kosmičkoj stanici na kojoj se nalazi ekipa sastavljena od američkih i ruskih astronauta.


Sport - datum: 2016-12-23 IZBORNA SKUPŠTINA BOKSERSKOG SAVEZA CRNE GORE ODRŽANA JUČE U PODGORICI\nBlažo Šaranović novi predsjednik Dosadašnji prvi čovjek BSCG Božidar Vuksanović izabran za predsjednika Skupštine. Zdravko-Rujke Matović novi generalni sekretar. Šaranović će u roku 15 dana dostaviti svim klubovima u Crnoj Gori plan rada, formirati Upravni odbor koji će odlučiti o imenovanju novog direktora Saveza, tehničkog sekretara i selektora reprezentacije\nBlažo Šaranović novi je predsjednik Bokserskog saveza Crne Gore, odlučeno je na izbornoj Skupštini Saveza održanoj juče u Podgorici. Dosadašnji generalni sekretar Saveza, koji je poslednjih godina umnogome doprinio razvoju bokserskog sporta u Crnoj Gori i Glavnom gradu, bio je jedini kandidat, a izabran je apsolutnom većinom glasova. Novi predsjednik Saveza, čiji je izbor predložio BK Podgorica će u roku 15 dana dostaviti svim klubovima u Crnoj Gori plan rada, formirati Upravni odbor koji će odlučiti o imenovanju novog direktora Saveza, tehničkog sekretara i selektora reprezentacije. Takođe, oformiće se i nove komisije BSCG. Za predsjednika Skupštine BSCG, apsolutnom većinom glasova, izabran je dosadašnji prvi čovjek ove institucije Božidar Vuksanović, dok su delegati klubova za generalnog sekretara izglasali dugogodišnjeg bokserskog radnika Zdravka Matovića.\n-Dosadašnji predsjednik BSCG Božidar Vuksanović na jučerašnjoj sjednici zahvalio je svim prisutnima na velikoj podršci godinama unazad, i iznio izvještaj o radu za protekli period. Poseban akcenat stavljen je na potpunu finansijsku konsolidaciju Saveza i uspjeh Milovana Sekulovića koji je osvojio bronzanu medalju na nedavno završenom Evropskom prvenstvu. Takođe, velike pohvale upućene su BK Podgorica i BK Budva čiji primjer bi trebalo da slijede i ostali klubovi u Crnoj Gori. Kao važan segment izborne Skupštine BSCG ističe se usvajanje novog Statuta koji je u potpunosti prilagođen statutu AIBA, dok su usvojene i određene sugestije delegata po pitanju izmjene i prilagođavanja pojedinih tačaka zajedničkom interesu. Sjednica izborne Skupštine protekla je u odličnoj atmosferi, a velika zahvalnost upućena je svim klubovima i pojedincima, bokserskim radnicima, koji su u prethodnom periodu davali bezrezervnu podršku BSCG koja ima veliki značaj na putu ka boljim rezultatima crnogorskog olimpijskog boksa, saopšteno je iz Bokserskog saveza Crne Gore.T.B.


Addiko volonteri u kampusu banjalučkog univerziteta Addiko volonteri u kampusu banjalučkog univerziteta\nProšle sedmice Addiko Bank ad Banjaluka i Univerzitet u Banjaluci potpisali su Sporazum o saradnji, kojim je dogovorena podrška Banke aktivnostima Univerziteta, kao i volonterski rad zaposlenika Banke. Zaposlenici su se vrlo brzo prihvatili posla, te u okviru Addiko Cares projekta, na Univerzitetu ofarbali klupe i stolove za stoni tenis, koji će studentima poslužiti za ljepšu i ugodniju pauzu od predavanja.\n„Cilj projekta Addiko Cares je uključiti zaposlenike naše Banke u rješavanje nekog konkretnog problema u zajednici. U dogovoru sa Univerzitetom u Banjaluci odlučili smo na jedan dan preuzeti posao majstora i uštediti vrijeme vrijednim radnicima koji rade na uređenju kampusa. Banka je finansirala reparaciju ovih klupa i stolova, a deset vrijednih zaposlenika su ih dodatno uljepšali”, istakao je Dalibor Ličina, regionalni menadžer prodaje Addiko Bank ad Banjaluka, koji je i sam učestvovao u radovima u kampusu.


Severna Koreja odobrila nuklearni napad, SAD postavljaju protivraketni štit | Autonomija\nSeverna Koreja je objavila da je njena vojska dobila dozvolu da "manjim, lakšim i raznovrsnim" nuklearnim oružjem napadne Sjedinjene Američke Države\nSeverna Koreja je objavila da je njena vojska dobila dozvolu da „manjim, lakšim i raznovrsnim“ nuklearnim oružjem napadne Sjedinjene Američke Države.\n„Nemilosrdne operacije“ severnokorejskih snaga su „konačno ispitane i odobrene“, navodi se u saopštenju vlasti u Pjongjangu, koje je prenela Korejska centralna novinska agencija. U njemu se dodaje da rat može početi „danas ili sutra“.\nVojska Severne Koreje je navela da ima dozvolu za neutralisanje američke „agresije“ pomoću „moćnih, praktičnih vojnih sredstava odupiranja“ koje uključuju atomsko oružje.\n„SAD ostaju oprezne u slučaju provokacija Severne Koreje i spremne da brane teritoriju svoje države, naših saveznika i naše nacionalne interese”, navodi se u saopštenju Pentagona.\n„Neki od poteza koje su oni (Severnokorejci) povukli u poslednjih par sedmica predstavljaju vrlo jasnu opasnost i pretnju interesima sasvim sigurno naših saveznika, počev od Južne Koreje i Japana, i direktnu pretnju SAD u vezi sa našom bazom na Guamu, Havajima i sa zapadnom obalom Amerike“, rekao je Hejgel.\nUprkos ratobornoj retorici Pjongjanga, analitičari ne očekuju nuklearni napad Severne Koreje i ukazuju da vlasti te zemlje znaju da bi takav potez bio saomubilački za čitavu tu zemlju. Eksperti za atomsko oružje smatraju da Pjongjang još nema mogućnost da lansira nuklearne bojeve glave.\nMeđutim, ostali nuklearni kapaciteti ove zemlje nisu sasvim poznati, rekao je jedan visoki zvaničnik vlade u Seulu, ali je dodao da bi u slučaju nuklearnog napada na glavni grad Južne Koreje ili neko drugo mesto, radioaktivna prašina ugrozila i napadača – Pjongjang. Zato taj neimenovani zvaničnik smatra da atomski napad nije verovatan.


Sutra promocija romana ”Majka” – mojKontakt portal – Radio Televizija Kontakt\nSutra promocija romana ”Majka”\nAvramović je rekao Srni da je roman priča o ratnom vihoru u kome je nestala Jugoslavija. Inspiraciju za nastanak roman, kaže autor, dobio je prilikom posljednjeg susreta sa generalom Ratkom Mladićem u Vlasenici, kada je, poslije smotre Manevarske brigade okupio oficire, obećavši da će saopštiti imena najzaslužnijih za stvaranje Pepublike Crpske.\nAutor je naveo da se kroz cijeli roman provlači pitanje svim majkama, koje su u ratu izgubile najdraža bića, bez obzira na naciju i vjeroispovjest, kako su uspjele da prežive toliki bol i tugu.\nU središtu zbivanja je majka,ističe Avramović, koja sa radošću rađa sinove, s ljubavlju ih odgaja, pažljivo vaspitava, a sa tugom ispraća u rat, čeka, strepi i željno očekuje njihov povratak, a ona koja nije imala sreću da ih dočeka sa ratišta, slomljena bolom, ih sahranjuje.\nNa sutrašnjoj promociji u Banjaluci, osim autora romana, o ljubavi, časti i patriotizmu govoriće književnik Nedeljko Babić, predsjednik Boračke organizacije Republike Srpske Pantelija Ćurguz, general Mićo Grubor i Darko Mladić, sin generala Ratka Mladića.\nŠkola zdravog i odgovornog roditeljstva u organizaciji Kreativnog centra “Dobri Medo”\nSaša Kovačević: Nikad se ne bih oženio pjevačicom!


Švajcarska donirala vozila za migrante u Preševu : Inkluzija\nŠvajcarska donirala vozila za migrante u Preševu\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je da je švajcarska Agencija za razvoj i saradnju u Srbiji 18. februara uručila Privremenom prihvatnom centru za migrante u Preševu donaciju od tri vozila.\nDonacija, koju je predstavnicima resornog ministarstva predala direktor ove agencije Izabel Perih, deo je projekta koji sprovodi Međunarodna organizacija za migracije, uz finansijsku podršku Agencije za razvoj i saradnju.\nCilj pomenutog projekta jeste da podrži aktivnosti Vlade Srbije u rešavanju problema migracionih tokova i pruži adekvatnu pomoć migrantima koji prolaze kroz našu zemlju.\nProjektom je, pored donacije vozila, Vladi Srbije obezbeđena i podrška za angažovanje dodatnog osoblja za rad na terenu, kao i za jačanje kapaciteta zaposlenih u sistemu za rad sa migrantima.\nNakon uručivanja donacije, predstavnici Agencije za razvoj i saradnju obišli su Privremeni prihvatni centar u Preševu i razgovarali sa zaposlenima o njihovom svakodnevnom radu i izazovima na terenu, kao i sa migrantima u centru.\nŠvajcarska je dugogodišnji partner Srbije, a dve zemlje su 2009. godine uspostavile partnerstvo u oblasti migracija, čime je ustanovljen i redovan dijalog u ovoj oblasti.\nNovi, sedmi po redu, migracioni dijalog između Srbije i Švajcarske biće održan u Beogradu početkom marta.\nTom prilikom biće predstavljena nova švajcarska strategija za partnerstva u oblasti migracija za zapadni Balkan od 2016. do 2019. godine, koja na sveobuhvatan način obrađuje teme u vezi sa migracijama.


VIRUS DESETKOVAO DECU U VRTIĆIMA I ŠKOLAMA U SRBIJI: simptomi respiratornih infekcija i saveti za skidanje temperature - Lepa&Srećna\nSavet je da se izbegavaju dečji rođendani, igraonice i boravak dece u zatvorenom, jer se respiratorni virusi šire kapljičnim putem, dakle vazduhom!\nPedijatrima su pune ruke posla jer je mnogo mališana koji imaju temperaturu 40 stepeni, kašlju, curi im iz nosa, a javljaju se i komplikacije.\nVirusi su desetkovali decu u vrtićima i osnovnim školama u Beogradu, u trećoj nedelji januara 2020. godine, čak toliko da ih je u odeljenjima koja broje i po 30 učenika trenutno po dvoje, troje na nastavi, dok u vrtićima ima grupa u kojima je samo četvoro mališana.\nSvi ostali su kod kuće, imaju visoku temperaturu, curi im iz nosa, kašlju, a neki su dobili i upalu ušiju. Baš to je slučaj s prvačićem iz prestoničke OŠ Veselin Masleša, koji je jedan od 27 prehlađenih učenika. Ne ide na nastavu, a kako kaže majka Jelena Vukić, dvoje dece iz odeljenja koja su juče bila u školi vežbala su gradivo koje je rađeno prošle nedelje - ne mogu da pređu na novo po planu jer dece nema.\n"Infekcija počinje naglo, visokom temperaturom koja dostiže i 40. podeljak na toplomeru. Nadovezuje se curenje iz nosa i kašalj. Pedijatar je rekao da je u pitanju virusna infekcija, u početku se ne leči antibioticima", priča majka Jelena Vukić.\nVisoka telesna temperatura je, kako navodi, uporna, traje danima, a spušta je tako što kombinuje čak dva antipiretika na četiri sata.\n"Temperatura spadne do 38, pa skoči, i to tri sata od poslednje terapije, pa taj poslednji sat koristimo sve alternative - tuširanje, vlažne peškire", priča Vukićka.\nU vrtiću na Vidikovcu juče je u jednoj jaslenoj grupi bilo samo četvoro od tridesetoro dece, dok je prethodni dan iz mlađe grupe šestoro poslato kući zbog povišene temperature.\nDr Mima Janićijević, pedijatar u DZ Voždovac, kaže za Kurir da je povećan broj dece obolele od respiratornih infekcija i da je za sat vremen imala čak 34 deteta za pregled.\n"Uglavnom su to akutne respiratorne infekcije, ali ima i gripa i varičela. Simptomi su visoka telesna temperatura, curenje iz nosa i kašalj.\nSavet je da se izbegavaju dečji rođendani, igraonice i boravak dece u zatvorenom, jer se respiratorni virusi šire kapljičnim putem, dakle vazduhom", navela je ona.\nPrema poslednjem izveštaju Gradskog zavoda za javno zdravlje, očekuje se porast obolelih od gripa u narednom periodu.\nOd ukupnog broja osoba prijavljenih da imaju oboljenja slična gripu, najviše ih je u uzrastu do četiri godine - 45,7 odsto, i uzrasta 5-19 godina - 39,5 odsto. Osoba starosti 30-64 godina ima 11,1 odsto, starijih od 65 je 2,5 odsto, dok ih je najmanje uzrasta od 20-29 godina - 1,2 odsto.\nInstitut za javno zdravlje Batut nije proglasio epidemiju gripa, niti bilo koje respiratorne infekcije nigde na teritoriji Srbije, što je uslov da bi ostale nadležne institucije mogle da reaguju, a to bi podrazumevalo i eventualno skraćivanje nastave.\nKADA GASTRITIS IZAZIVA ANEMIJU: rezultati analize krvi za malokrvnost i preleukemiju


TRANSFER ZBOG KOG BI ZABORAVILI EP: Od ove cifre se vrti u glavi - Fudbal, Evropske lige\nHotSport»Fudbal»Evropske lige»TRANSFER ZBOG KOG BI ZABORAVILI EP: Od ove cifre se vrti u glavi\nTRANSFER ZBOG KOG BI ZABORAVILI EP: Od ove cifre se vrti u glavi\nStrahinja Nikolić| 2016-06-11T17:11:52+01:00\t11. juna 2016. 16:52|0 komentara|HotSport\nIako je šampionat Evrope juče otvoren, vrlo je moguće da se do njegovog kraja dogodi transfer koji će čitavo takmičenje baciti u “zapećak”.\nKako piše britanski “Dejli mejl”, Nejmar bi narednu sezonu mogao započeti u timu Pari Sen Žermena!\nParižani pokušavaju da sklope tim koji će nadoknaditi odlazak Zlatana Ibrahimovića, a Nejmar je meta broj jedan.\nSjajni Brazilac i zvezda Barselone ima otupnu klauzulu od 193 miliona evra, što je cifra koju bogati vlasnici “Svetaca” mogu da daju.\nVagner Riberio, Nejmarov agent, nije demantovao glasine:\nMORATA ODLUČAN: Neću u Junajted ako dođe Zlatan\n– Ako je PSŽ zainteresovan, možemo razgovarati. Ali, oni moraju da plate klauzulu ukoliko ga žele, rekao je Riberio.\n– Jeste velika, ali mislim da to njima ne bi bio problem, dodao je, a potom je prokomentarisao samu želju Nejmara:\n– On je srećan u Barseloni, voli grad i njega vole, ali igrati za tim poput Pari Sen Žermena, živeti u Parizu… Mislim da je to previše dobro da bi odbio, zagolicao je maštu javnosti.\nDa li će biti nešto od ovoga, videćemo, ali vrelo leto nam sigurno sledi…\nKOPA AMERIKA: Silni Mesi, trijumf Čilea (VIDEO)\nTAGOVI: nejmar, luis suarez, Leo Mesi


Foto: Blizzard / Promo\nZa iznenađenje se pobrinula ekipa Velike Britanije, budući da su prilično namučili najvećeg favorita za osvajanje turnira. U polufinalnom meču protiv Južne Koreje Britanci su dvaput izjednačavali rezultat i doveli do toga da se dvostruki šampioni pomuče za plasman u finale. Ipak, Južnokorejci su dokazali da nisu slučajno u ulozi favorita tako što su odlučujući meč pobedili relativno lako. Iako su u konačnom plasmanu ostali bez medalje, Britanci imaju razlog da budu ponosni jer su u četvrtfinalu pobedili daleko favorizovanju ekipu SAD.\nEkipa Koreje se u finalu sastala sa ekipom Kine i pobedila ju je daleko lakše nego ekipu Velike Britanije u polufinalu. U konačnom plasmanu, Južna Koreja je osvojila zlato, Kina srebro, dok je bronza pripala ekipi Kanade. Ovo je treći uzastopni trijumf Južne Koreje na Overwatch turnirima i u obraćanju za medije njihov tim je izjavio da su nezaustavljivi. Ova prilično hrabra tvrdnja je potkrepljena izuzetnim rezultatima korejskog tima.\nAli šta je uzrok tolikog uspeha Korejaca u esportu? Glavni razlog bi bila infrastruktura koja omogućava mnogim mladim igračima da nauče igru i razvijaju veštine. Južna Koreja je puna PC igraonica i internet kafea, imaju jedan od najbržih interneta na svetu. To sve čini savršene uslove za razvoj igračke veština mnogih mladih Korejaca. Takođe, korejske eSports organizacije ulažu mnogo više sredstava u izgradnju timova, angažuju trenere, analitičare, i čine sve što je potrebno da bi pomogli svom timu.\nNije zanemarljivo ni to što je većina korejskih timova u samom vrhu esporta i da stalno vežbaju igrajući jedni protiv drugih, održavajući tako vrhunsku formu. Najzad, u Južnoj Koreji profesionalni igrači imaju status sportskih super zvezda, za razliku od evropskih i severno američkih igrača koji su još uvek donekle obeleženi kao štreberi i ne preterano popularni poredeći sa profesionalnim atletama. Ali i to počinje da se menja na bolje, što smo mogli da vidimo na primeru dočeka danske CS:GO ekipe Astralis u Kopenhagenu.\nSve u svemu, Južna Koreja i dalje suvereno dominira esport scenom i kako stvari stoje, verovatno će proći još dugo vremena pre nego što im neko zaljulja krunu s glave.


City :: Sport :: Slet niških planinara za obnovu planinarskog doma na Bojaninim vodama i zdrav život\nHome | Sport | Slet niških planinara za obnovu planinarskog doma na Bojaninim vodama i zdrav život\nSlet niških planinara za obnovu planinarskog doma na Bojaninim vodama i zdrav život\nU nedelju, 18. juna, biće održan slet planinara – Suva planina – Ploče, a cilj akcije je promocija zdravog života i prikupljanje sredstava za obnovu planinarskog doma “Bojanine vode”. Prema rečima organizatora, osim planinara, učešće će uzeti i drugi klubovi a biće organizovan i uživo koncert, i brojne manifetacije, pa će biti zabavno i onima koji su “manje vični penjanju”.\nPredsednik Planinarskog saveza grada Niša Slobodan Gejo , kaže da je ovo sedmi slet niških planinara, svih klubova i društava, objedinjenih u jedinstvenoj akciji kojom se obeležava postojanje saveza ali i podsećaju građani koliko je za zdrav život važan boravak na planini.\n“Da bi građani imali zdrav život, potreban je pravilan odnos prema sebi i prirodi, da izađu i budu deo nje, kako zbog sebe tako i zbog svoje dece, jer na taj način mogu da ih usmere i omoguće im drugačiji, zdraviji život”, kaže Gejo.\nOn kaže da će ovogodišnji slet biti pun aktivnosti.\n“Ploče će biti mesto gde će biti organizovana razna takmičenja i aktivnosti, očekujemo i naše prijatelje iz drugih sportskih klubova. Biće to trenutak kada ćemo morati da se podsetimo još jednom, koliko nam je potreban planinarski dom na Bojaninim vodama koji godinama nažalost stoji srušen”, kaže Gejo.\nDodaje da će donatorska sredstva biti prikupljena od svih učesnika i planinara kroz simboličan iznos od 400 dinara za igradnju doma, koji će biti centar svih događaja u planinarskim ali i drugim sportskim disciplinama.\n“Svi učesnici imaće besplatan autobuski prevoz, a okupljanje je zakazano za 7 ujutru, kod Doma rukometa, a na vrhu “Ploče” će ih čekati planinarski pasulj”, kaže Gejo.\nDodaje da će tu biti i konjički klub “Nissus”, bend “Sevdah rock connection” koji će organizovati svirku, streličarski klub “Naissus 2003”, izviđački odred “Lola”, biciklistički “Karavan tim”, “Gljivarsko društvo Niš”, koje će edukovati sve zainteresovane iz ove oblasti.\nNačelnik Planinarskog saveza grada Niša, Vladimir Cenić, kaže da je slet zamišljen tako što će imati dve pešačke ture.\n“Jedna polazi od Bojaninih voda do planinarskog doma na vrhu Ploče. Druga staza vodi od sela Kunovica prema vrhu Ploče, a tu je još jedna akcija, a to je noćni uspon na Trem”, kaže Cenić.\nI Cenić i Gejo zaključuju da je Suva planina za ovaj deo Srbije veoma važna i da je treba razvijati, što zbog nas, ali i zbog tamošnjih meštana koji mogu da profitiraju od stranih turista koji itekako pokazuju veliko interesovanje za Suvu Planinu.\nSvi zainteresovani građani za učešće na ovom događaju mogu se obratiti Vladimiru Ceniću na telefon 063/40 - 60 - 25, ili bilo kom planinarskom klubu najkasnije do subote u prepodnevnim satima.


Jelko Kacin, najnovije vesti - Naslovi.net\nKacin: U Sloveniji 70 odsto stanovništva može da bude vakcinisano do leta\nKoordinator za vakcinaciju slovenačke vlade Jelko Kacin izjavio je danas da je realno očekivati da se 70 odsto stanovništva Slovenije, odnosno svi punoletni građani vakcinišu do leta. Takođe, on je na konferenciji za novinare najavio da se do kraja… »\nSlovenija: Za one koji su preležali koronu bez revakcinacije\nVlada Slovenije donela je odluku da osobe koje su preležale kovid budu vakcinisane samo jednom dozom vakcine protiv korone, potvrdio je koordinator slovenačke vlade za vakcinaciju Jelko Kacin. Kacin je rekao da se smatra da se kao prva doza može… »\nU Sloveniji će se oni koji su preboleli kovid-19 vakcinisati samo po jednom dozom vakcine, objavila je Vlada. Koordinator Vlade za vakcinaciju, Jelko Kacin, objasnio je da se onima koji su preboleli kovid-19 to „računa kao prva doza vacine“, prenela… »\nSamo jedna doza vakcine za one koji su preboleli koronu u Sloveniji\nFotografija: Profimedia (Beta) – U Sloveniji će se oni koji su preboleli kovid-19 vakcinisati samo po jednom dozom vakcine, objavila je danas Vlada. Koordinator Vlade za vakcinaciju, Jelko Kacin, danas je objasnio da se onima oji su preboleli kovid-19… »\nU Sloveniji jedna doza vakcine za one koji su preležali kovid-19\nU Sloveniji jedna doza vakcine za one koji su preležali koronu\nRadio 021 10.03.2021\nU Sloveniji će se oni koji su preboleli kovid-19 vakcinisati samo po jednom dozom vakcine, objavila je Vlada. Koordinator Vlade za vakcinaciju, Jelko Kacin, objasnio je da se onima koji su preboleli kovid-19 to "računa kao prva doza vacine", prenela je… »\nLjUBLjANA – U Sloveniji će se oni koji su preboleli kovid-19 biti vakcinisani samo po jednom dozom vakcine, objavila je danas Vlada. Koordinator Vlade za vakcinaciju, Jelko Kacin, danas je objasnio da se onima koji su preboleli kovid-19 to „računa… »\nNajveći broj Slovenaca primiće ovu vakcinu: Pokazala se najpouzdanijom - poručuju iz Vlade\nKoordinator za masovnu vakcinaciju rekao da će cela zemlja moći da je primi, bez starosnih ograničenja. Koordinator slovenačke vlade za masovnu vakcinaciju Jelko Kacin izjavio je danas da će najveći deo stanovnika Slovenije biti vakcinisan vakcinom… »\nSlovenija će u martu omogućiti masovnu vakcinaciju protiv COVID-a 19, rekao je u Ljubljani koordinator Vlade za vakcinaciju Jelko Kacin. Slovenija će u martu omogućiti masovnu vakcinaciju protiv COVID-a 19, rekao je u Ljubljani koordinator Vlade za… »\nSlovenija će u martu omogućiti masovnu vakcinaciju protiv kovida-19, rekao je danas u Ljubljani koordinator Vlade za vakcinaciju Jelko Kacin i najavio da će sutra stići još 24.000 doza Astrazenekine vakcine. On je naveo da Slovenija ima u rezervi… »


Vi ste ovde: Početak Lokaliteti za obuku O lokalitetima\nRegionаlni lokаliteti zа izvođenje obuke zа uposlenike i izаbrаne zvаničnike (RLO) uspostаvljeni su u 4 jedinice lokаlne sаmouprаve (JLS) u RS.\nPodrаzumijevаju odgovаrаjući postojeći prostor u JLS zа decentrаlizovаno orgаnizovаnje izvođenjа (osnovne i mаnje složene) obuke kojа se provodi u sklаdu sа godišnjim progrаmimа obuke, аli i zа orgаnizovаnje dodаtnih progrаmа obukа, bilo u аrаnžmаnu sistemа obuke ili donаtorа аktivnih u oblаsti lokаlne sаmouprаve.\nU sklаdu sа Strаtegijom obuke zа zаposlene u JLS u RS (2011-2015), regionаlni lokаliteti zа obuku su uspostаvljeni nа osnovu odluke Ministаrstvа uprаve i lokаlne sаmouprаve RS u opštinаmа Trebinje, Istočnа Ilidžа, Bijeljinа i grаdu Bаnjа Lukа. Odаbir opštinа je izvršen nа osnovu izrаžene spremnosti JLS dа budu domаćini regionаlnih lokаlitetа zа obuku kаo i ispunjаvаnjа preduslovа u pogledu kаrаkteristikа ponuđenih prostorа.\nPutem regionаlnih lokаlitetа, obukа se približаvа krаjnjim korisinicimа u JLS, smаnjuju se troškovi, te rаzvijа osjećаj odgovornosti JLS zа cjelokupni sistem i proces obuke.\nJLS koje su domаćini regionаlnih lokаlitetа zа obuku, pored funkcionаlnog održаvаnjа prostorije zа obuku, zаdužene su dа putem kontаkt osobe zа obuku koordinišu аktivnosti obuke između JLS koje pripаdаju tom regionаlnom lokаlitetu, kаo i jedinicа zа obuku (unutаr MULS RS i SOG RS).\nIstovremeno, Strаtegijа obuke preporučuje dа se funkcije obuke nа odgovаrаjući nаčin orgаnizuju u svаkoj JLS, u okviru internog sistemа uprаvljаnjа ljudskim resursimа, čime bi se osigurаlo utvrđivаnje potrebа zа obukom zаposlenih i izаbrаnih zvаničnikа, te koordinаcijа аktivnosti obuke sа jedinicаmа zа obuku i regionаlnim lokаlitetimа zа obuku.